Zvono “za kraj”… – TV Kikinda\nJoš jedna generacija, tačnije njih 106 osmaka, OŠ “Sveti Sava” uz muziku i igru, u majicama, sa osmišljenim parolama, obeležila kraj osmogodišnjeg školovanja i druženja.\nPosladnji dan u školskoj klupi, kada je osnovnoškolsko obrazovanje u pitanju obeležen je u osnovnim školama. Kada su osmaci OŠ „Sveti Sava“ u pitanju, već od prvih pre podnevnih sati, iz dvorišta škole se čula pesma i smeh. Po uzoru na starije drugare, učenici su se potrudili da šaljivim natpisima na majicama obeleže neki svoj lični stav prema interesantnim događajima ili pak interesantnim im i dragim nastavnicima. Čini se da je svako od njih osmislio ono što bi mogao da upiše, kada je srednja škola u pitanju.\nGeneracija vrlo organizovanih mladih ljudi, čiji je rad rezultirao izuzetnim uspehom, krunisanim vrlo velikim brojem vukovaca, na čega je ponosan direktor škole Vitomir Radak. Nakon slavlja, uz muziku koja najčešće prija generaciji koja raste uz takve note, polako se završava jedno od najbezbrižnijih perioda odrastanja ovih mladih ljudi.\nU četvrtak će matursko veče biti glavna tema za razgovor, kako đacima, tako i roditeljima, tetkama, komšijama, da bi nakon dve nedelje proverili svoje znanje stečeno kroz osam godina rada, u vidu završnog ispita. Inače, ove godine je 550 učenika završilo osnovnoškolsko obrazovanje, dok će na teritoriji grada i okolnih mesta prvog septembra, u školske klupe sesti oko 460 prvaka, što je za 90 učenika manje, nego što ih se u prvi razred upisalo, pre osam godina.\n← Takmičenje “Delovanje u nesrećama” „Duvan – pretnja razvoju“ →


Marinika Tepić: Član Belivukovog klana zaposlen u Narodnoj banci - Večeras u Dijaspori\nMix najnovijih vesti Marinika Tepić: Član Belivukovog klana zaposlen u Narodnoj banci\nPotpredsednica Stranke slobode i pravde Marinika Tepić je gostujući u emisiji „Dobar, loš, zao“ otkrila da član klana Veljka Belivuka radi kao obezbeđenje u Narodnoj banci, gde je sa druge strane, prema tvrdnjama predsednika Vučića, zaposlen i njegov brat Andrej Vučić.\nMarinika je u emisiji Marka Vidojkovića i Nenada Kulačina rekla da je jedan „razbacani, mladi čovek sa naočarima“, koji se vidi na snimku koji je nedavno objavila, bio u famoznom obezbeđenju na inauguraciji.\n– Meni su rekli da je on zaposlen u obezbeđenju Narodne banke Srbije, da se zove Milan Tomić i da je čak u nekom novom SNS sindikatu pošto su neke već skrajnuli i napravili svoje. Onda ja odmah pomislim ’pa ko još radi u Narodnoj banci Srbije’? Pa prvi brat Srbije – upućuje Tepić.\nNakon gostovanja, režimski tabloidi su naslovnicama napali Mariniku Tepić i autore ove satirične emisije da su se na nepristojan način podsmevali poslaniku SNS-a Luki Kebari, očigledno u pokušaju da zataškaju ove nove informacije u vezi sprege vlasti i kriminala.\nThe post Marinika Tepić: Član Belivukovog klana zaposlen u Narodnoj banci appeared first on Luftika.


Nacionalna služba za zapošljavanje – Filijala Sombor bila je domaćin Sajma zapošljavanja u Kuli, koji je održan u sali Mađarskog kulturnog centra “Nepker”.\nNa sajmu je dvadeset pet poslodavaca ponudilo oko trista radnih mesta. Ponuda je bila veoma raznovrsna, tako da su tražioci zaposlenja imali priliku da konkurišu za pozicije u tekstilnoj industriji, obućarskoj industriji, veliki broj radnih mesta u proizvodnji, i to u oblasti prehrambene industrije, metalske industrije, u proizvodnji papirne ambalaže, kućne hemije.\nTakođe, iskazana je potreba za variocima, bravarima, vozačima, magacionerima, komercijalistima, tehnolozima, negovateljicama, prodavcima, radnicima u oblasti osiguranja, pekarima, terenskim serviserima, ekonomistima i pravnicima. Tražen je IT stručnjak, mašinski inženjer, građevinski bravar, pogonski električar za automatiku, zatim veći broj vojnika po ugovoru u vojsci, auto-mehaničari i auto-limari, portiri, čistačice, konobari i mnogi drugi.\nSajam je bio izuzetno posećen, a poslodavci su zadovoljni i brojem prikupljenih prijava. U saradnji sa lokalnom samoupravom za sve putnike je organizovan besplatan prevoz u dolasku i povratku sa sajma.


Haljimi traži učešće u dijalogu Beograda i Prištine – Nadlanu.com\nHaljimi traži učešće u dijalogu Beograda i Prištine\nPREŠEVO, 24. septembra 2010. (Beta) – Predsednik Partije za demokratsko delovanje (PDD) Riza Haljimi izjavio je u petak da je ta stranka koja okuplja Albance s juga Srbije zainteresovana za "aktivno učešće" u dijalogu Beograda i Pristine.\nPREŠEVO, 24. septembra 2010. (Beta) – Predsednik Partije za demokratsko delovanje (PDD) Riza Haljimi izjavio je u petak da je ta stranka koja okuplja Albance s juga Srbije zainteresovana za „aktivno učešće“ u dijalogu Beograda i Pristine.\n„PDD vidi veliki interes u obnavljanju dijaloga Beograda i Prištine jer postoji mnogo ozbiljnih životnih problema za Albance iz Bujanovca i Preševa, koji se deset godina ne rešavaju jer nema tog dijaloga“, izjavio je Haljimi za agenciju Beta.\nHaljimi, koji je i poslanik u Skupštini Srbije, rekao je da, na primer, „deca koja su poslednjih deset godina rođena u porodilištima na Kosovu ne mogu da ostvare pravo na dečji dodatak ili zdravstveno osiguranje, jer se ne priznaju nikakva dokumenta iz Prištine“.\nPrema njegovim rečima, postoji još citav niz ozbiljnih pitanja za čije rešavanje bi bio potreban dijalog Beograda i Prištine.


Beograd dobija viber stikere „Young love in Belgrade“\nM. D. 21. septembra 2016. 12:45\nNakon Moskve, Pariza, Njujorka i Tokija, Grad Beograd je među prvih deset gradova sveta koji dobija svoje Viber stikere (Viber Sticker Pack) iz serije “Young Love In…”, kao saopšteno je danas iz Gradske uprave.\nPovodom promocije paketa stikera „Young Love In Belgrade“, Grad Beograd i kompanija Viber oganiziju u sredu, 28. septembra u 17 časova veliki muzički spektakl na Trgu Republike, kada će Beograđani i gosti Beograda uživati u nastupu Sent Luis benda i Sare Jovanović.\nStiker paket „Young Love In Belgrade“ globalne aplikacije za razmenu poruka namenjen je kako Beograđanima, tako i gostima Beograda i biće dostupan i na srpskom i na engleskom jeziku.\nOvom jedinstvenom paketu „nalepnica“ koje se koriste u aplikaciji Viber tema su Beograd, Beograđani, njihov duh, sleng i navike.\nDizajn tim iz Viber centrale u Tel Avivu izradio je stikere, čiji vizuelni sadržaj predstavlja glavni grad Srbije i koji imaju za cilj da promovišu Beograd kao svetsku turističku destinaciju.\nPopularni par iz viber stikera svoju ljubav ovoga put doživljava u glavnom gradu Srbije – kraj spomenika Pobedniku, na sastanku „kod Konja“, zabavljajući se na našim rekama, vozeći bicikl Savskom promenadom, šetajući Skadarlijskom kaldrmom i gustirajući domaće specijalitete, „kulirajući“ na kultnim mestima …


U petak blokada carinskog terminala u Orašju - Klix.ba\nBiH U petak blokada carinskog terminala u Orašju\n24.11.2014. u 15:29\nZatvaranje graničnih prelaza Izačić, Orašje i Gorica, na kojima ne postoje carinski terminali i kontrola robe, osnovni je uslov mljekara da prestanu sa blokadom carinskih terminala, rekao je predsjednik Udruženja poljoprivrednih proizvođača - mljekara Republike Srpske Vladimir Usorac.\nNakon današnje sjednice upravnih odbora više poljoprivrednih udruženja, održane u Gradišci, Usorac je najavio da će, u znak protesta zbog neispunjavanja prethodnog zahtjeva za ukidanjem ovih prelaza, više od 1.000 poljoprivrednika iz BiH u petak, 28. novembra, od 12.00 do 14.00 časova blokirati carinski terminal Orašje za uvoz i izvoz svih roba.\nUsorac je podsjetio da poljoprivrednici ostaju pri ranijim zahtjevima da se napravi izmjena zakona o akcizama i porezima, poljoprivrednim proizvođačima omogući "plavi dizel", uvede zaštitna cijena pri uvozu mlijeka i mesa u BiH, te omogući izvoz prema Turskoj i Rusiji.\n"U toku je procedura izjedanačavanja cijena veterinarskih pregleda pri izvozu i uvozu roba, tražimo da kontola uvoznih kvota bude realizovana za 30 dana, kako je i precizirano, i da se o tome izvjesti javnost", naglasio je Usorac.\nOn je dodao da poljoprivrednici traže da nadležne institucije prekontrolišu realizaciju kredita koje je Investiciono-razvojna banka Republike Srpske odobrila prerađivačima, da se utvrdi da li su krediti namjenski utošeni za otkup poljoprivrednih proizvoda, da se odobri produženje ročnosti otplate kredita za primarnu poljoprivrednu proizvodnju.\nUsorac je dodao da je na današnjem sastanku utvrđen i novi zahtjev prema vlastima BiH - da se donese novi zakon, prema kome bi i pomoćnici ministara u Savjetu ministara bili funkcioneri i podložni reizboru.\n"Pomoćnici ministara koji potpisuju važne sporazume moraju biti podložni reizboru i da na taj način odgovaraju za loše donesene odluke", ističe Usorac.\nPredsjednik Udruženja peradara Federacije BiH /FBiH/ Mesud Pinjo rekao je da BiH nema kontrolu nad svojom granicom, te da prema Crnoj Gori postoji 29 ilegalnih prelaza, na granici sa Hrvatskom 136, a prema Srbiji 154 nelagalna granična prelaza.\nPredsjednik Udrženja mljekara FBiH Mehmed Nikšić najavio je da će u petak, 28. novembra, na protestima u Orašju učestvovati članovi 11 granskih udruženja poljoprivrednih proizvođača iz FBiH.\nPredsjednici udruženja mljekara, svinjara, tovljača pilića i povrtlara Republike Srpske, te udruženja mljakara i peradara FBiH danas su zatražili da u roku od sedam dana održe sastanak sa članovima Predsjedništva BiH, kojem će prisustvovati i predsjedavajući Savjeta ministara i ministar spoljne trgovine i ekonomskih odnosa BiH.


Završen 59. ''Vidovdanski turnir u malom fudbalu''\nZavršen 59. ”Vidovdanski turnir u malom fudbalu”\nNaslovna » Svrljig vesti » Sport » Završen 59. ”Vidovdanski turnir u malom fudbalu”\nU Svrljigu je sinoć završen tradicionalni 59. Vidovdanski turnir u malom fudbalu koji je trajao nepunih mesec dana, počevši od 28. juna.\nEkipa ”Rasadnik Žića – Eko mlek”\nU kategoriji seniora prvo mesto osvojila je ekipa „Rasadnik Žića – Eko mlek”, drugo mesto osvojila je ekipa „Tajm sport“, a trećim mestom zadovoljila se ekipa „Aleksinac RB KOP“.\nNajuspešnijim ekipama i pojedincima ovogodišnjeg turnira, pehare su uručili predsednica opštine Svrljig Jelena Trifunović, većnica Opštinskog veća Iva Antić i direktor turnira Dejan Branković.\nPredsednica opštine uručuje nagradu najboljem igraču turnira\nU mlađim kategorijama, gde je pehare i medalje uručila većnica Iva Antić najuspešniji su bili ”Radio Svrljig”, ”Knjaževac” i ”Aca Menta” u kategoriji cicibana. U kategoriji petlića najuspešnije su bile ekipe ”Formađo”, ”Radio Svrljig” i ”Jedva se skupismo”.\nU kategoriji pionira 1. mesto osvojila je ekipa ”Metal Branković”, 2. ”Priča kafe pab” i 3. ”Kafe Tref”.\nŠto se tiče mesnih zajednica prvo mesto osvojila je ekipa ”Davidovac”, drugo je pripalo ekipi ”Varoš”, a treće ekipi ”Izvor”.\nNajveća posećenost do sada\nDejan Branković Šiša – direktor ovogodišnjeg turnira ističe da je zadovoljan realizacijom ovog sportskog događaja i najavljuje mnoge novine za sledeću godinu kada će biti organizovan 60-ti jubilarni turnir.\nTagovi59. Vidovdanski turnir u malom fudbaluMali fudbalvidovdanski turnir\nZavršen 7. turnir u malom fudbalu u Crnoljevici\nU Crnoljevici kod Svrljiga održan je 7. turnir u malom fudbalu u organizaciji sela. Za učešće…\nZavršen 62. ”Vidovdanski turnir” u malom fudbal...\nU subotu, 28. jula, završen je tradicionalni 62. Vidovdanski turnir u malom fudbalu ”Svrljig 2018”. Prvo mesto…\nTurnir u malom fudbalu u Crnoljevici\nTurnir u malom fudbalu održaće se u Crnoljevici 29. jula. Pored Svrljiga, Lalinca i Drajinca, gde…\nVeliko interesovanje mesnih zajednica za učešće na ”...\nZa učešće na 62. Vidovdanskom turniru u Svrljigu učešće je uzelo blizu 60 ekipa, dok se za prvu…\nVerujem da će se sledeće godine a povodom 60. vidovdanskog turnira napraviti još bolja organizacija i promocija pa da i Svrljig dobije internacionalnu manifestaciju u trajanju od skoro mesec. Ima ljudskih i materijalnih resursa u institucijama i organizacijama u Svrljigu koje mogu ovaj turnir podići na još viši nivo uspešnosti pa se samo postavlja pitanje da li će se opštinsko rukovodstvo na čelu sa predsednicom Jelenom Trifunović angažovati da se to i realizuje. Živeo Svrljig!!!.


Pravila su pravila: Lijanko Vojnović ne može da igra za Srbiju\nIako je postojala želja, kako selektora „A” tima reprezentacije Srbije Dragana Stojkovića, tako i sportskog sektora Fudbalskog saveza Srbije, zbog propisa FIFA prvotimac Torina Lijanko Vojnović neće biti u prilici da debituje za seniorski tim… »\nFudbaler Torina i FSS naišli na negativan odgovor FIFA. Lijanko Vojnović, fudbaler Torina ipak neće obući dres nacionalnog tima Srbije, a kao razlog se spominje pravilnik FIFA-e. Postojala je želja, kako selektora „A” tima reprezentacije Srbije… »\nFoto: Tanjug Kvalifikacione utakmice su u subotu od 12 do 19 časova, a u nedelju su utakmice za konačni plasman od 9 do 12.30 časova. Ove godine takmiči se šest učesnika: selekcije Sarajeva, Sofije, Skoplja, Fudbalskog saveza Vojvodine, Fudbalskog… »\nSpektakl na Adi: Trofej Beograda u fudbalu od 21. do 23. maja\nTakmičenje u fudbalu "Trofej Beograda 2021" biće održano od 21. do 23. maja u fudbalskom centru na Adi Ciganliji. Kvalifikacione utakmice su u subotu od 12 do 19 sati, a u nedelju utakmice za konačni plasman od 9 do 12.30. Ove godine takmiče se… »\nOn je četvrti uzastopni predsednik koji je morao da podnese ostavku... Predsednik Fudbalskog saveza Nemačke Fric Keler podneo je ostavku na tu funkciju, prenosi agencija Rojters. Keler je bio primoran da napusti čelnu poziciju u nemačkom fudbalu… »\nVelika bura u nemačkom fudbalu: Otišao još jedan predsednik saveza, četvrti u nizu koji je podneo ostavku - sada zbog…\nBlic sport pre 23 sata\nPredsednik fudbalskog saveza Nemačke Fric Keler podneo je ostavku na tu funkciju, prenosi agencija Rojters. Keler je bio primoran da napusti čelnu poziciju u nemačkom fudbalu, nakon velikog pritiska javnosti usled neprimerenog nacističkog komentara… »\nPredsednik fudbalskog saveza Nemačke Fric Keler podneo je ostavku na tu funkciju. Keler je bio primoran da napusti čelnu poziciju u nemačkom fudbalu, nakon velikog pritiska javnosti usled neprimerenog nacističkog komentara, koji je na jednom sastanku… »\nGotova stvar. Veliki skandal u Nemačkoj. Predsednik fudbalskog saveza Fric Keler podneo je ostavku na tu funkciju, prenosi agencija Rojters. Keler je bio primoran da napusti čelnu poziciju u nemačkom fudbalu, nakon velikog pritiska javnosti usled… »\nNemački savez ostao bez predsednika posle skandala\nPredsednik Fudbalskog saveza Nemačke (DFB) Fric Keler podneo je danas ostavku na tu funkciju, gotovo mesec dana nakon što je jednog od svojih potpredsednika uporedio sa nacističkim sudijom Rolandom Frajzlerom. Keler je potpredsednika saveza Rajnera… »\nMozzart sport pre 3 satajoš 39 povezanih\nBlic pre 49 minutajoš 24 povezane\nKraj: Mladost - Partizan 1:0 (1:0)\nMozzart sport pre 1 minutjoš 19 povezanih


Dveri izabrale potpredsednike i internacionalnog sekretara\nIvan Kostić Vladimir Malinić Igor Švonja Srboljub Mickić Milutin Ilić Milorad Crnjanin Sima Simić Blagoje Car Ivana Jovičić Predrag Stanarević\nPonedeljak, 05.09.2016 16:15\nNakon Radnog sabora Dveri, u nedelju, 4. septembra u Beogradu, održana je sednica Glavnog odbora na kojoj je izabrano pet potpredsednika, internacionalni sekretar Pokreta i novi članovi Predsedništva.\nZa potpredsednike Srpskog pokreta Dveri izabrani su:\nprof. dr Ivan Dojčinović,\nMarko Pušica i\nZa internacionalnog sekretara Dveri, koji će voditi odbor za međunarodne odnose, izabran je dr Nemanja Zarić, koordinator Saveta za porodicu Dveri i član Svetskog kongresa porodica. Novi članovi Predsedništva, pored prof. dr Jasmine Vujić, su i Zoran Pavlović, Predrag Simić i Jugoslav Kiprijanović.\nKratke biografije novih potpredsednika i članova predsedništva Dveri:\nProf. dr Jasmina Vujić - redovni profesor na Kalifornijskom univerzitetu u Berkliju, naučnik je i stručnjak svetskog glasa u oblastima nuklearne fizike. Preko 10 godina sarađuje sa Dverima. Član Predsedništva, koordinator Saveta za dijasporu i član Saveta za obrazovanje i nauku Srpskog pokreta Dveri. Prof. dr Ivan Dojčinović - profesor na Fizičkom fakultetu u Beogradu i predsednik je Društva fizičara Srbije od 2012. godine. Član je Predsedništva zadužen je za koordinaciju Savetom za nauku i obrazovanje Srpskog Pokreta Dveri. Dr Predrag Mitrović - koordinator Stručnog saveta za finansije, ekonomiju i privredu Srpskog pokreta Dveri. Redovni je učesnik velikog broja nacionalnih i međunarodnih naučnih skupova i autor naučnih radova iz oblasti privrednog razvoja, ekonomske politike, nacionalne ekonomije, javnih finansija i monetarne ekonomije i bankarstva. Marko Pušica - šef pravnog tima i koordinator Stručnog saveta za ustavna pitanja, pravdu i zakonodavstvo Srpskog pokreta Dveri. Advokat je i jedan je od tvoraca Statuta Srpskog pokreta Dveri. Branimir Nešić - koordinator Stručnog saveta za kulturu Srpskog pokreta Dveri, član Predsedništva i jedan od osnivača Srpskog sabora Dveri, zajedno sa Boškom Obradovićem. Nešić je jedan od idejnih tvoraca i organizatora Srpske mreže. Direktor je i glavni i odgovorni urednik Izdavačke kuće „Catena mundi“. dr Nemanja Zarić - izabran je za Internacionalnog sekretara Dveri. Predstavnik je Dveri u Svetskom kongresu porodica, najvećoj međunarodnoj organizaciji za očuvanje prirodne porodice, koja ima svoj predstavnika u Ujedinjenim nacijama. Član je Predsedništva Srpskog pokreta Dveri i koordinator Saveta za porodicu i socijalna pitanja. Po profesiji je hirurg. Zoran Pavlović - koordinator rada Stručnih saveta i sekretar Predsedništva. Jedan od autora prosvetnog programa Srpskog pokreta Dveri o osnovnom i srednjem obrazovanju i vaspitanju kao i Statuta Pokreta. U javnosti poznat kao profesor istorije koji je dobio prekršajnu prijavu turističke inspekcije Beograda na Kalemegdanu zbog javnog časa koji je držao učenicima osnovnih škola sa Kosova i Metohije. Predrag Simić - do imenovanja za člana Predsedništva bio je predsednik Nadzornog odbora. Član je Saveta za ekonomiju, privredu i finansije Srpskog pokreta Dveri. Jugoslav Kiprijanović - direktor Informativne službe Srpskog pokreta Dveri u kojoj je obavljao više funkcija od 2012. Profesionalno bio angažovan kao producent i član uredništva u izdavačkoj kući „Catena mundi“. Od avgusta 2016. nalazi se na poziciji Višeg savetnika-konsultanta Poslaničke grupe Dveri u Narodnoj skupštini Republike Srbije.


Srbija zamrzava sve vojne međunarodne vežbe\nVlada Republike Srbije na današnjoj sednici donela je odluku kojom se zamrzavaju sve vojne vežbe i aktivnosti sa svim partnerima u narednih šest meseci. Ministar Aleksandar Vulin je istakao da se Srbija nalazi pod strašnim i nezasluženim pritiskom EU.\n"U narednom periodu nećemo učestvovati u bilo kakvim vežbama ili vojnim aktivnostima ni sa NATO, ni sa ODKB, ni sa Rusijom, SAD, Kinom, EU, ni sa istokom, ni sa zapadom", izjavio je ministar odbrane Aleksandar Vulin.\nTi pristisci, kako je rekao, nemaju nikakvog smisla i nisu utemeljeni u našim odlukama, postupcima, pa čak ni u realnosti, i rezultat su histerije koja određuje političke odluke i pravce velikih i moćnih zemalja.\n"Ovo je jedini način da sačuvamo vojnu neutralnost i ova bolna odluka naas obavezuje da se oslanjamo samo na sebe i na svoju snagu", rekao je Vulin.


Evropska unija je posrednik u dijalogu, to mora tako ostati, a Vašington ga potpuno podržava\nVašington smatra da bi Beograd i Priština trebalo da se dogovore u okviru strukture dijaloga koji vodi EU, izjavio je zamenik pomoćnika američkog državnog sekretara i specijalni izaslanik za Balkan Gabrijel Eskobar, dodajući da će SAD podržati implementaciju svega na šta oni pristanu.\nEskobar je u intervjuu za Glas Amerike, odgovarajući na pitanje da li će SAD biti više uključene u dijalog, rekao da je Evropska unija posrednik u dijalogu, da to mora tako ostati, a da ga Vašington potpuno podržava.\n"Što se tiče toga kako će se formirati dnevni red, kada će biti zakazani naredni sastanci, to pitanje bih prepustio svojim kolegama u Evropskoj uniji koji se time bave", dodao je Eskobar.\n"Ne verujemo da su bojkoti efikasno političko sredstvo. Ljudi bi trebalo da budu u mogućnosti da biraju između raznih opcija i iz raznih razloga za lidere svoje zemlje i zato opozicija ne treba da bojkotuje", istakao je Eskobar.\n"To treba da urade. To je očekivanje koje imamo od Vlade Srbije i srpskih regulatornih agencija", rekao je Eskobar.\nGabrijel Eskobar Dijalog Beograda i Prištine opozicija Izbori 2022


Moskva: „Severni tok 2“ će uskoro biti pušten, više ništa neće ugroziti završetak tog projekta\nGasovod „Severni tok 2“ će uskoro biti pušten. Više ništa neće ugroziti završetak tog projekta budući da je sve u skladu sa međunarodnim normama i odgovara svim kriterijuma ekologije, izjavila je portparol Ministarstva spoljnih poslova Rusije Marija Zaharova.\n„Uprkos pokušajima da se politizuje ceo projekat i da se osujeti njegova realizacija, što je u interesu Zapada, a pre svega SAD, gasovod će uskoro biti pušten“, rekla je Zaharova.\nOna je ocenila da i pored toga što je projekat u skladu sa svim normama međunarodnog prava, gasovod ispunjava sve kriterijume „zelene klimatske karte“ EU.\n„Ma koliko čudne bile odluke koje EU donosi i to pod pritiskom SAD, kao što je to bio slučaj nakon nedavnih američko-nemačkih pregovora, one nikako više ne mogu da promene objektivnu realnost da će projekat biti završen“, naglasila je Zaharova.\nfoto: Gasprom/ vostok.rs


(FOTO) SRBIJA NA EVROPSKOM PRVENSTVU U RUKOMETU! Zelenović doneo pobedu protiv Švajcarske! - Informer\nRukometna reprezentacija Srbije pobedom protiv selekcije Švajcarske 32:31 u poslednjem kolu grupe 2 obezbedila je plasman na Evropsko prvenstvo 2020. godine\nSrbija kao jedna od četiri najbolje trećeplasirane ekipe ide na kontinentalno prvenstvo, koje će održati u januaru naredne godine.\nDomaći tim je imao pet golova viška (29:24) i kada se činilo da je utakmica prelomljena, usledio je veliki pad u igri Srbije.\nŠvajcarci su seriju 5:0 izjednačili na 29:29, gosti su poveli i 31:30, ali poslednjim atomom snage srpski tim je preokrenuo i golom Nemanje Zelenovića 21 sekund pre kraja poveo 32:31.\nrukomet kvalifikacije za Evropsko prvenstvo rukometna reprezentacija Srbije rukometna reprezentacija Švajcarske


Todorov: Ključna podrška države - SPORTSKI ŽURNAL\nNa Olimpijskim igrama u Tokiju koje počinju za tačno 30 dana, boje Srbije u nacionalnom kimonu braniće pet reprezentativaca Džudo saveza Srbije\nSada i zvanično, na olimpijskom tatamiju na najvećem svetskom sportskom takmičenju, nadmetaće se naši trofejni džudisti Milica Nikolić (do 48 kg), Marica Perišić (do 57 kg), Anja Obradović (do 63 kg) i Nemanja Majdov (do 90 kg) i Aleksandar Kukolj (do 100 kg).\n- Kao što sam rekao i posle Svetskog prvenstva u Japanu, u septembru 2019. naša realnost je bila pet do šest plasmana na Olimpijske igre. Sa zadovoljstvom čestitam svima koji su doprineli da ostvarimo ovaj rezultat i ističem da nas je ova generacija navikla na vrhunske rezultate što je odlična sinergija rada Saveza, klubova, trenera i svih onih koji su uključeni u njihov rad. Odlična komunikacija i sistemski rad rezultirali su sa pet plasiranih takmičara za Olimpijske igre.\nIvan Todorov prvi čovek Džudo saveza Srbije ističe odličan zajednički rad ali podvlači i izuzetno važnu podršku države i Aleksandra Vučića, predsednika Srbije.\n- Ovom prilikom želim da se zahvalim predsedniku Aleksandru Vučiću, koji je prepoznao kvalitet i pontencijal borilačkih sportova i projekat „Nacionalni trening centar“ u Košutnjaku. Sa tim centrom, džudo će imati svoju kuću i perspektivu da džudo podignemo na još viši nivo. Želim da se zahvalim ministarstvu omladine i sporta i ministru Vanji Udovičiću kao I perdsedniku OKS-a Božidaru Maljkoviću i Olimpijskom komitetu Srbije koji maksimalno podržavaju sve naše kategorisane sportiste. Sve ovo je dodatni impuls ka Parizu i Los Anđelesu - istakao je Ivan Todorov, predsednik Džudo saveza Srbije.


MISS CYBERNAUT: - HR NA RASKRŠĆU -\nNa kraju uspešne poslovne godine Asocijacija HR Profesionalaca nudi Vam da proširite horizonte i prisustvujete prvoj srpskoj HR Konferenciji, koja će biti vođena od strane eminentnih profesionalaca iz Srbije, kao i iz regiona.\nHR konferencija '07 će se održati 3 - 4. decembra u Hyatt Regency Hotelu u Beogradu. Nemojte da propustite jedan od najekstenzivnijih rasporeda edukacionih predavanja, fantastičnih mogućnosti za networking, izvanredne nagrade, kao i upoznavanje sa najnovojim HR proizvodima, tehnikama i uslugama.\nPridružite nam se i proširite Vaše znanje, razmenite veštine kroz mešavinu plenarnih sednica i debata. Nemojte da propustite mogućnost neposrednog povezivanja na koktelu dobrodošlice, ručkovima, kao i na networking večeri na kraju prvog dana.\nHR Konferencija'07 je namenjena svima onima koji se bave HR menadžmentom i poslovnom strategijom. Program je posebno napravljem za ljude koji su:\nRukovodioci kompezacija i beneficija\nRukovodioci obuke i razvoja\nSpecijalistima za zapošljavanje\nRukovodiocima zaštite i bezbednosti zdravlja na radu\nRukovodiocima i specijalistima za društveno odgovorno poslovanje\nPrilika je da dobijete odgovore i na Vasa pitanja!\nZa informacije, agendu i registraciju posetite HR PORTAL\nPosted by Jelena Jovanovic at 3:56 по подне\nLabels: Asocijacija HR profesionalaca, eksperti, FranklinCovey Srbija, happy employee, HR on Crossroads, HRM, leadership, ljudski kapital, Nebojsa Rako, tranzicija, vazno


Ekonomska isplativost i ekološka korist privatizacije petrohemijske industrije (AUDIO)\nIzvor: Radio Televizija Vojvodine, 26.Nov.2020, 19:39\nOtvaranje pogona duboke prerade u NIS rafineriji u Pančevu ojačalo je osnove naftne industrije ali i otvorilo mogućnosti za efikasniji i profitabilniji rad petrohemijskog kompleksa. Uostalom, državni zvaničnici su najavili široko otvorena vrata dogovoru sa „Gaspromnjeft“-om oko privatizacije HIP „Petrohemije“, a dugogodišnji direktor i član Nadzornog odbora HIP „Petrohemije“ Šandor Ambruš nada se da će ovo preduzeće konačno postati deo Naftne industrije i ističe da je >> Pročitaj celu vest na sajtu Radio Televizija Vojvodine << način privatizacije manje bitan.\n„Bitno je samo da bude organski deo Naftne industrije Srbije, odnosno da bude povezana u repro – lanac sa rafinerijom nafte Pančevo“, kaže Ambruš.\nTehnološka povezanost rafinerije i petrohemije bila je nesporna i krajem 60 – tih godina prošlog veka, kada su polagani kamen - temeljci ovih za srpsku ekonomiju veoma važnih kompanija.\nPa ipak, HIP Petrohemija nije privatizovana u paketu sa NIS- om jer kupac „Gaspromnjeft“ navodno nije bio zainteresovan za petrohemijsku delatnost.\nOtvaranjem pogona duboke prerade u NIS – u stečeni su uslovi da se u repro – lanac te naftne kompanije uključi i HIP „Petrohemija“, objašnjava Šandor Ambruš.\n„To će omogućiti pre svega efikasniju i profitabilniju proizvodnju u Petrohemiji, a samim tim i u NIS – u“, kaže Ambruš i dodaje da će privatizacija omogućiti značajno popravljanje ekoloških uslova u obe kompanije.\nOn ističe da postrojenja Petrohemije koja prerađuju otpadne vode treba da se modernizuju kako bi kvalitet prerade otpadnih voda obe fabrike bio bolji i time smanjio zagađenje vodotokova Dunava.\nU prilog privatizacionom povezivanju NIS – a i Petrohemije govore i iskustva drugih zemalja, gde su ova dva sektora deo jedne kompanije ili kao u Češkoj, gde Vlada prodaju naftne i petrohemijske kompanije različitim kupcima uslovila njihovom bliskom poslovnom povezanošću.\nBeogradski mediji navode da je pored HIP „Petrohemije“ u igri za skorašnju privatizaciju sa famoznog spiska 78 neprivatizovanih državnih preduzeća i još jedan petrohemijski gigant, MSK iz Kikinde.


Radnici čekaju ispred fabrike kompanije Fijat Krajsler u Vorenu, u Mičigenu, 18. maj 2020. (Foto: Reuters/Rebecca Cook)\nTri američka proizvođača automobila sa sedištem u Detroitu i njihovi snabdevači pokrenuli su u ponedeljak proizvodnju posle dva meseca obustave zbog koronavirusa, čime je polako počeo da oživljava sektor koji zapošljava gotovo milion ljudi u Sjedinjenim Državama.\nStotine radnika su u ponedeljak rano ujutro u redovima čekale da počne smena u fabrici kamiona kompanije Fijat Krajsler automobili u Vorenu, u Mičigenu, prenosi agencija Rojters.\n"Malo sam nervozan. Preduzeli su sve mere predrostrožnosti i uradili su sve što mogu da nas pripreme. Verujem u Boga", rekao je 53-godišnji Leri Smit.\nFijat Krajsler je u ponedeljak otvorio četiri fabrike za proizvodnju automobila, sa jednom smenom, kao i četiri fabrike za auto delove.\nDženeral motors otvara niz fabrika sa jednom smenom, između ostalog u Flintu u Mičigenu i u Fort Vejnu u Indijani.\nOtvaranje fabrika za proizvodnju automobila biće test za povratak velikog broja radnika u drugim industrijama u Americi, bez rizika od novog širenja zaraze.\nDženeral motors, Ford i Fijat Krajsler nedeljama su se pripremali za otvaranje fabrika u Severnoj Americi, u okviru napora da se ponovo pokrene industrija koja čini šest odsto američke ekonomske aktivnosti.\nInvestitori su pozdravili postepeno obnavljanje proizvodnje, pa su akcije Dženeral motorsa porasle za više od 7 odsto u ponedeljak ujutro, Fijat Krajslera 6,5, a Forda 5,8 odsto.\nAuto kompanije su izmenile proizvodne trake i ponovo obučile radnike da bi izbegle širenje zaraze koja bi ponovo mogla da poremeti proizvodnju.\nRadnicima, koji su se u ponedeljak vratili u fabrike, merena je temperatura, dok su maske ili štitovi postali standardna oprema. Poslovi, kao što je ugradnja pojasa za vezivanje, koji su zahtevali da u vozilu budu dva ili više radnika, su izmenjeni da bi mogla da se drži bezbedna distanca.\nDuž proizvodnih traka su instalirani plastični štitovi da bi se razdvojili radnici, a napravljen je i novi dizajn kafeterija da bi se držala fizička distanca. Drugi američki proizvođači takođe su uveli slične bezbednosne mere.\nPojedine autokompanije u južnom delu SAD, koje nisu deo zajedničkog sindikata radnika u auto industriji, proizvodnju su pokrenule ranije ovog meseca.\nKompanija Tesla je počela proizvodnju prošle nedelje urpkos restriktivnim merama u Kaliforniji, da bi je zatim zaustavila i pristala da ponovo otvori fabriku u ponedeljak.


BalkanMagazin :: Rudnici boksita izlaze iz krize (?)\nRudnici boksita izlaze iz krize (?)\nIzvor: Portal Analitika / Mina-biznis\nsubota, 19. maj 2012 09:53\nRadnici nikšićkih Rudnika boksita prihvatili su ponudu da im do 1. juna bude isplaćena jedna zarada i, nakon kratkog prekida, nastavili radove na tunelu Tifran, kod Berana. Radnicima Boksita duguju se tri plate, dve zimnice, regres, jubilarne nagrade i tri zarade iz 2010. godine. (foto: mehanizacija na ulasku u rudnik Tifran)\nRadnici građevinskog sektora nikšićkih Rudnika boksita nastavili su radove na rekonstrukciji tunela Tifran kod Berana, jer su prihvatili ponudu da im do 1. juna bude isplaćena jedna od tri zaostale zarade.\nRadnicima Tunelogradnje biće isplaćena i akontacija na ime terenskog rada od oko 400 evra koja će biti odbijena od naredne plate, prenosi Mina biznis.\nRadnici su u četvrtak obustavili radove na tunelu Tifran i nisu prihvatili predlog predstavnika Vlade u Odboru direktora kompanije, Predraga Stamatovića, da im se najkasnije do kraja meseca isplati februarska zarada i akontacija.\nRadnicima Boksita duguju se tri plate, dve zimnice, regres, jubilarne nagrade i tri zarade iz 2010. godine, u vreme protesta ispred upravne zgrade preduzeća.\nBoksitima upravlja Centralno-evropska aluminijumska kompanija (CEAC), a nedavno je vlasnik nikšićkog Neksana, Miodrag Davidović, najavio mogućnost ulaska u to preduzeće, ali još nije dobio odgovor od Vlade, kao ni radnika.


Diskriminacija.ba: Alternativni izvještaj: Najmanje se radilo na zaštiti prava manjina – Sarajevski Otvoreni Centar\nTekst preuzet sa portala disrkiminacija.ba\nInicijativa za monitoring evropskih integracija BiH objavila je četvrti “Alternativni izvještaj za BiH 2016: Politički kriteriji” koji analizira trenutno stanje u više sektora kao što su stepen demokratičnosti i funkcionisanje države, vladavina prava i korupcija, ljudska prava i prava manjina, te tranziciona pravda. Izvještaj je nastao zajedničkim naporom više desetina osoba i nevladinih organizacija, koje su zajedno nastojale predstaviti aktuelno stanje evropskih integracija BiH iz ugla sektora civilnog društva.\nOd ljeta 2015. do ljeta 2016. godine Bosna i Hercegovina jeste zabilježila formalni napredak u evropskim integracijama, ali on nije bio praćen suštinskim reformama, navodi se u izvještaju.\n“Najmanje se radilo na zaštiti ranjivih i marginalizovanih grupa i provedbi reformi koje trebaju omogućiti dostojanstven život. Čak se usuđujem reći da je bilo i nazadovanja po određenim pitanjima. Presude Evropskog suda za ljudska prava u predmetima Sejdić i Finci i predmetu Zornić protiv BiH nisu izvršene, a vlasti nisu učinile ni najmanji napor da se, ako ništa, radi na otklanjanju diskiminacije”, kaže Inela Hadžić, program koordinatorica Sarajevskog otvorenog centra, koordinirajuće organizacije u izradi izvještaja\nU sektoru zaštite ljudskih prava, nisu usvojene nikakve značajne i sistematske politike, ali su pohvalne aktivnosti Vijeća ministara BiH na poboljšavanju Zakona o zabrani diskriminacije i Zakona o ombudsmanu koji se nalaze u parlamentarnoj proceduri. Ipak, zabrinjavajuće ostaju opstrukcije pojedinih političkih parija zbog kojih predložene izmjene još uvijek nisu usvojene, navodi se u izvještaju.\nDiskriminacija i nasilje su sveprisutni, a i dalje nema napretka u primjeni Zakona o zabrani diskriminacije u sudskoj praksi.\n“U oblasti prava žena i rodne ravnopravnosti posebno zabrinjava činjenica da Vlada FBiH i dalje ne ispunjava obavezu finansiranja sigurnih kuća u predviđenom zakonskom okviru, te predlaže izmjene i dopune zakona kojima se predviđa da sigurne kuće moraju biti registrovane u skladu sa Zakonom o ustanovama FBiH, čime se izlažu dodatnom finansijskom i administrativnom opterećenju”, objašnjava Hadžić.\nDio izvještaja posvećen je ulozi civilnog društva u procesu integracija, koja se smatra oslabljenom zbog prakse da se se ključni dokumenti, poput Reformske agende i zakona koji iz nje proizlaze, usvajaju potpuno netransparentno, bez ikakvog uvida ili učešća javnosti.\n“Civilno društvo mora postati treći akter ovog procesa (pored države i EU institucija) da bi se on vratio u okvire demokratske prakse”, stoji u izvještaju.\nInicijativa za monitoring evropskih integracija Bosne i Hercegovine koja je sačinila ovaj izvještaj neformalna je koalicija trideset organizacija civilnog društva. Cilj inicijative je praćenje bh. reformi i nadgledanje primjene politike, prava i standarda Evropske unije. Poseban fokus članice organizacije inicijative stavljaju na pitanja demokratizacije, vladavine prava, te ljudskih i manjinskih prava.\nAlternativni izvještaj za Bosnu i Hercegovinudiskriminacija.baInicijativa za monitoring evropskih integracija BiHsarajevski otvoreni centar


Stipendije i nagrade za mlade talente - JUGPRESS\nStipendije i nagrade za mlade talente\nStudentske stipendije i nagrade Komisije „Sveta Petka“ ove godine je dobilo šestoro studenata sa fakulteta Univerziteta u Nišu i 10 osnovaca i srednjoškolaca koji su postigli izuzetne rezultate na studijama ili u školama osvajajući nagrade na mnogobrojnim takmičenjima. U ime Gradske opštine Medijana i Komisije „Sveta Petka“ nagrade su im na svečanosti uručili predsednik GO Medijana Nabojša Kocić i predsednik Komisije profesor dr Žarko Ranković. s Predsednik opštine Medijana Nebojša Kocić je posebno istakao da ove nagrade i stipendije predstavljaju nastavak brige o učenicima i studentima u sklopu pronatalnte politike Komisije „Sveta Petka“.\n„Ove godine se prijavio manji broj studenata, odnosno šest studenata dobilo je stipendiju od 11.500 dinara. To iznosi 138. 000 dinara na godišnjem nivou. Ono što bih naglasio je da su naše stipendije veće od republičkih i bez ikakvih obaveza vraćanja. Nagradili smo i deset učenika osnovnih i srednjih škola sa po 20.000 dinara. Nastavljamo da brinemo o mladim ljudima koji su se opredelili za studije poručujem da ostanu ovde jer će nam trebati kvalitetni kadrovi za dalji razvoj naše zemlje “, kazao je Kocić.\nPrema rečima predsednika komisije „Sveta Petka“, profesora dr Žarka Rankovića ove godine se prijavilo znatno manje studenata nego ranijih godina nikad manje studenata se niie prijavilo nego ove godine, a navodi da razlog leži u činjenici da je jedan deo fakulteta obavljao nastavu online.\n„Studenti nisu posećivali predavanja, tako da smo svega imali jedanaest studenata, a njih šestoro je dobilo nagradu. Interesantno je da smo imali tri studenata sa istog fakulteta sa prosečnom ocenom deset.Studenti su sa Mašinskog fakulteta. Što se tiče učenika, prijavio se veći broj njih. Prijavilo se sedam učenika srednjih i tri učenika osnovnih škola koji su postigli zapažene rezulatate na republičkim i međunarodnim takmičenjima. Gradska opština Medijana u zarištu svih interesovanja stavlja brigu za mlade i na svaki način želimo da promovišemo nauku i bavljenje sportom kako bi sledeće godine pokušali da proširimo našu delatnost“, rekao je profesor dr Žarko Ranković.\nRanković je dodao da pored učenika mogu biti nagrađeni mladi sportisti ili oni koji postignu zapažene rezultate u oblasti nauke, kulture, umetnosti i sporta.\n“Pokušaćemo sledeće godine da proširimo našu delatnost tako da pored učenika mogu biti nagrađeni i mladi sportisti ili naši mladi sugrađeni koji postignu izuzetne rezultate iz oblasti nauke, kulture ili sporta”, kazao je Ranković.\nMilena Petrović je studentkinja Medicinskog fakulteta u Nišu.\n„Nakon završene prve godine prijavila sam se za stipendiju „Sveta Petka“ koju sam dobila s obzirom na to da sam prvu godinu završila sa odličnim uspehom. Zahvalana sam s obzirom da je nas svega šestoro dobilo, a ovo priznanje mi govori da je moj rad isplativ i daje podstrek da moj rad bude odličan kao i do sada“, kaže Milena Petrović.\nAleksandar Pavlovski je student Elektronskog fakulteta u Nišu.\n“Drago mi je da radim ono što volim i da neko to primećuje. Za mene je ova nagrada dodatna motivacija da nastavim sa radom i postižem što bolje rezultate”, kazao je Aleksandar. Istog su mišljenja i Luka Marinović, student Mašinskog Fakulteta kao i Matija Đorđević sa Pravnog fakuleta u Nišu.\n“Ovo je nagrada za trud do sada ali i motivacija da nastavimo na isti način i dalje. Drago mi je i da opština Medijana prepoznala naš trud i rad”, kazao je Matija.


Superliga: Lalatović na Karađorđu, "večiti" se zagrevaju za derbi\nUtakmicom u Novom Sadu između Vojvodine i niškog Radničkog otvara se 23. kolo Superlige Srbije. Na Karađorđe se vraća trener Nenad Lalatović sa drugoplasiranim Radničkim i ambicijom da nastavi niz od pet pobeda zaredom u domaćem takmičenju.\nPred nama su utakmice 23. kola Superlige Srbije. Derbi u Novom Sadu, šampion u Surdulici, Partizan prvi put ove godine u Humskoj. Utakmicom u Novom Sadu između fudbalera Vojvodine i niškog Radničkog u 18 časova otvara se 23. kolo Superlige Srbije .\nLalatović: Nije lako...\nPlasman na tabeli nije sporan. Pitanje je samo ima li tu kvaliteta da izađe na crtu evropskim klubovima? Radnički i Čukarički će u 23. kolu Superlige imati odlične prilike da na delu pokažu da se kreću u pravom smeru.\nTrener Vojvodine Radovan Krivokapić rekao je danas da je Radnički favorit u predstojećem duelu i da njegovi fudbaleri jedino "fanatičnom borbenošću" mogu do povoljnog rezultata. Vojvodina će dočekati drugoplasirani Radnički u prvoj utakmici 23. kola Super lige Srbije.\nZar je toliki očaj u Novom Sadu? Krivokapić: Radnički je veliki favorit\nZar je dotle došlo da usred Novog Sada Radnički bude veliki favorit za meč sa Vojvodinom? Sa takvim stavom u utakmicu sa Nišlijama ulazi trener Lala Radovan Krivokapić , koji smatra da duel na Karađorđu nije nikakav derbi, iako se tako predstavlja u javnosti.\nU premijernoj utakmici 23. kola Superlige Srbije fudbaleri Radničkog u petak od 18 sati gostuju novosadskoj Vojvodini. Radnički je otputovao u Novi Sad u sjajnom raspoloženju. Drugi je na tabeli sa 53 boda, a prošlog vikenda je pobedio Čukarički sa 2:0.\nLalatović: Za nas je Radnički kao Mančester\nGostovanjem Vojvodini u Novom Sadu u 23. kolu Superlige fudbaleri niškog Radničkog pokušaće u petak, 22. februara da nastave niz od 20 mečeva bez poraza u elitnom rangu. Trener niškog tima Nenad Lalatović pohvalio je svoje igrače na požrtvovanju i istakao da, i pored nedovoljno ...\n"Pitanje je koliko to može da zaživi u Srbiji jer ne bi bilo prostora za kalkulacije i sve bi bilo čisto…", pomalo je sarkastičan u svom odgovoru bio Radovan Krivokapić. U toku nedelje je na sednici Zajednice Superlige odlučeno da bude formirana radna grupa koja će razmatrati ...\nTrener fudbalera Radničkog Nenad Lalatović rekao je danas da će njegova ekipa protiv Vojvodine nastaviti dobar niz i kritikovao je pojedine kolege iz drugih klubova. Trener fudbalera Radničkog Nenad Lalatović rekao je danas da će njegova ekipa protiv Vojvodine nastaviti dobar ...\nLalatov povratak na Karađorđe!\nNa tom stadionu je proveo neke prelepe momente u trenerskoj karijeri Trener fudbalera Radničkog Nenad Lalatović rekao je danas da će njegova ekipa protiv Vojvodine nastaviti dobar niz i kritikovao je pojedine kolege iz drugih klubova. - Pred nama je jako bitna i teška utakmica.\n"Ne tražim da nas hvale, ali moraju da nas poštuju", kaže trener Radničkog. Radnički iz Niša spreman je za još jedan derbi kola. Posle trijumfa protiv Čukaričkog na "otvaranju" nastavka sezone, ekipa Nenada Lalatovića odlazi na gostovanje Vojvodini, protiv koje će igrati u petak ...\nLalatoviću prekipelo: Pojedinim trenerima smetaju uspesi Radničkog, ne govore o Haskiću, ni o našoj seriji ...\nMože li neko da zaustavi Radnički? Titra to pitanje na usnama srpskih ljubitelja fudbala, pošto je samo Crvena zvezda dalekog 29. jula kad je od Nišlija bolja bola Crvena zvezda. Otad je ekipa Nenada Lalatovića nanizala čak 20 mečeva bez poraza, usidrila se među večitima i ne ...\nTrener fudbalera Radničkog Nenad Lalatović rekao je da će njegova ekipa protiv Vojvodine nastaviti dobar niz i kritikovao je pojedine kolege iz drugih klubova. "Pred nama je jako bitna i teška utakmica. Nije lako ovoliko dugo držati kontinuitet dobrih rezultata, a nadam se da ...


Bihać: Smijenjena i izabrana nova Vlada USK\nNaslovnica Krajina Bihać Bihać: Smijenjena i izabrana nova Vlada USK\nBihać – Za novog mandatara Vlade izabran je Husein Rošić koji očekuje da će već u ponedjeljak izvršiti primopredaju dužnosti sa već starim premijerom Izudinom Saračevićem\nPremijer nije poslao izvještaj o radu niti je prisustvovao sjednici Skupštine na kojoj je izglasano nepovjerenje njegovoj Vladi s novom natpolovičnom većinom glasova poslanika. Novu većinu čine šest poslanika SDA, dva poslanika SBB, dva poslanika Laburističke stranke, četiri poslanika SDP-a i četiri poslanika DF-a. Tako da su u ovom prevratu u opoziciju otišlo šest poslanika SDA, kompletna stranka ASDA sa šest poslanika za koju je KO SDA USK tražio da se izbaci iz Vlasti, zatim jedan poslanik SBB-a i jedan poslanik DNZ-a.\nJedino je ministar obrazovanja Adis Muharemagić zadržan, dok su svi drugi ministri razriješeni dužnosti. Za novog mandatara Vlade izabran je Husein Rošić koji očekuje da će već u ponedjeljak izvršiti primopredaju dužnosti sa već starim premijerom Izudinom Saračevićem.\nUnsko-sanski kantona sada ima manjinsku Vladu koju podržava dio SDA i dio SBB-a, uz privremenu podršku Laburista, DF-a i SDP-a koji ne ulaze u izvršnu Vlast.


Izabrana Vlada RS, Cvijanović obećala rad na ekonomiji i jačanju RS\nČlanovi nove Vlade RS, foto: Erduan Katana\nU srijedu kasno uveče izabrana je nova Vlada RS koju će ponovo voditi Željka Cvijanović. Nova Vlada najavljuje jačanje ekonomije i nove reforme u ovom bh. entitetu. Skoro polovina ministara iz prethodne su i u novoj Vladi.\nCilj i zadatak nove entitetske Vlade, prema riječima nove stare premijerke\nŽeljke Cvijanović, biće jaka, stabilna, prosperitetna i demokratska Republika\nSrpska, sa očuvanim nadležnostima koje su joj date Dejtonskim\n"Vlada mora odgovoriti na brojne izazove, rješavati mnoge probleme, raditi paralelno na institucionalnom jačanju Republike Srpske i njene političke i ekonomske pozicije", rekla je Cvijanovićeva predstavljajući ekspoze poslanicima u entitetskom parlamentu.\nOna je istakla da problema ima puno, ali da će politika buduće Vlade Srpske biti unaprijeđenju privrednog ambijenta i provođenja reformi u javnom sektoru, s ciljem poboljšanja standarda građana.\nEvropski put ostaje opredjeljenje i nove vlade Republike Srpske. Prema riječima Cvijanovićeve, radiće se na institucionalnom i kadrovskom kapacitetu za provođenje evropskih obaveza.\nCvijanović i Dodik u Skupštini na dan izbora Vlade, foto: Erduan Katana\n"Vlada će, kao i do sada, težiti uspostavljanju mehanizma koordinacije između svih nivoa vlasti u BiH da bi se obezbijedilo njihovo organizovano, izbalansirano i koordinisano kretanje ka EU, ali i obezbijedila sredstva iz fondova EU. Zagovaramo koncept koordinacije u kojem će svaki nivo vlasti raspolagati svojim ustavnim kapacitetom i u skladu s tim izvršavati evropske obaveze, umjesto da se u tom procesu odriče svojih ustavnih nadležnosti", pojasnila je Cvijanovićeva.\nOpozicija je, očekivano, kritikovala ekspoze mandatarke, naglasivši da se on\nne razlikuje mnogo od onog iz 2013 godine. i da se više radi o spisku lijepih\nPoslanik Srpske demokratske stranke Nenad Stevandić ocijenio da se RS Vlada nalazi u veoma teškoj situaciji zbog lošeg rada Vlade Srpske od 2006. godine, kao i da je ekspoze bez konkretnih prijedloga za rješavanje teške ekonomske situacije i velike nazaposlenosti u RS.\nNovu Vladu RS sačinjavaće osam ministara iz Saveza nezavisnih\nsocijaldemokrata (SNSD), četiri iz Socijalističke partije, tri iz Demokratskog\nnarodnog saveza (DNS) i jedan iz Hrvatske demokratske zajednice BiH\n(HDZ BiH). U Vladi devet ministara je novih, a sedam ministara iz prethodne Vlade zadržaće svoje resore.\nPozicije su zadržali ministar finansija Zoran Tegeltija, ministar zdravlja Dragan Bogdanić, ministar poljoprivrede Stevo Mirjanić, ministar za prostorno uređenje, građevinarstvo i ekologiju Srebrenka Golić i ministar nauke Jasmin Komić, svi iz SNSD-a.\nLejla Rešić ostaće ministarka uprave i lokalne samouprave kao kadar DNS-a,\na Davor Čordaš iz HDZ-a BiH i dalje će voditi Ministarstvo za izbjeglice i\nNova imena iz SNSD-a u Kabinetu Željke Cvijanović su ministar unutrašnjih\nposlova Dragan Lukač, ministar pravde Anton Kasipović i ministar\nekonomskih odnosa i regionalne saradnje Zlatan Klokić.\nSocijalistička partija je dobila Ministarstvo industrije, energetike i rudarstva\nna čijem čelu će biti predsjednik ove partije Petar Đokić.\nSocijalistima su pripala i Ministarstvo rada i boračko-invalidske zaštite , Ministarstvo trgovine i turizma i Ministarstvo porodice, omladine i sporta, koje će voditi Milenko Savanović, Predrag Gluhaković i Jasmina Davidović.\nNova imena iz DNS-a su Dane Malešević, koji će zauzeti poziciju ministra\nprosvjete i kulture, i Neđo Trninić koji će voditi Ministarstvo saobraćaja i


Ponedjeljak, 29.05.2017., 08:20\nNa većini puteva u Republici Srpskoj saobraćaj se odvija bez većih problema i po suvim kolovozima, saopšteno je iz Auto-moto saveza Srpske.\nDanas počinje izgradnja spojnog puta optičkim kablom, zbog čega će biti izmjena u odvijanju saobraćaja na dionici magistralnog puta Tukovi-granica Republike Srpske (Koprivna).\nU toku su radovi na sanaciji kolovoza, kroz grad Trebinje na dijelu magistralnog puta M-6. Teretni saobraćaj iz pravca Ljubinja usmjerava se na kružnom toku desno, pa preko ulice Trebinjskih brigada i Kamenog mosta prema Bileći, a iz pravca Bileće lijevo preko Kamenog mosta i Ulicom Trebinjskih brigada.\nZbog radova na bušenju i miniranju terena na dionici magistralnog puta Rogatica-Ustiprača u mjestu Dub aktuelne su povremene obustave saobraćaja, od pet do 15 minuta u periodu od 9:00 do 10:00 i od 14:00 do 17:00 časova.\nU Banjaluci je obustavljen saobraćaj za sva vozila u ulici Branka Morače, zbog sanacionih radova, na dijelu od mosta, uključujući i Zeleni most, preko rijeke Vrbas do Ulice Miloša Obilića, osim za vozila stanara u Ulici Branka Morače, na dijelu od Kozarske ulice do mosta.\nZa vrijeme izvođenja radova, koji bi trebalo da traju do 30. juna, omogućen je pješački saobraćaj.\nU Federaciji BiH frekvencija vozila jutros je umjerenog intenziteta, osim dionica u gradskim centrima gdje je u jutarnjim časovima saobraćaj pojačan.\nNa magistralnom putu Jablanica-Mostar, zbog radova u Donjoj Jablanici, tokom dana saobraća se usporeno, naizmjeničnim propuštanjem vozila.\nSporije saobraćanje moguće je i na magistralnom putu Tranzit kroz Sarajevo, gdje su u toku radovi na redovnom održavanju.


Jelena Karleuša rođendan proslavila sa porodicom! (VIDEO) - ShowBiz - Region - Vesti - Svet Plus\n17:09 19. AVG 2018.\nJelena Karleuša napunila je 17. avgusta 40. godina, a za razliku od prethodnih, ove godine odlučila je da njeno slavlje bude intimno. Naime, pop diva trenutno boravi u Kini, gde je sa kćerkama Atinom i Nikom u poseti suprugu, fudbaleru Dušku Tošiću.\nUprkos velikim zabavama koje organizuje, Jeleni je ipak najbitnije da je njena porodica na okupu. Zbog toga je rešila da ove godine fokus bude na njima i da sa njima provede svoj rođendan. Otkako je Duško u Kini, i ona i devojčice ga ređe viđaju pa je svaka prilika da se okupe ujedno i vreme za slavlje. Izvor dodaje:\n"Pre same večere, Duško je Jelenu obasuo nebrojenim ružama koje je sam odabrao, jer zna da ih njegova supruga voli. Da li joj je još nešto kupio, trenutno nije poznato, ali oni se retko kad hvale poklonima, jer im je najbitnija ljubav koju gaje već godinama.”\nA post shared by JELENA KARLEUŠA (@karleusastar) on Aug 18, 2018 at 10:44am PDT\nJelena KarleusaDusko TosicrodjendanproslavaporodicashowbizTop vesti


Vijest dana - datum: 2020-10-15 PARTIJE DOSTAVILE ZDRAVKU KRIVOKAPIĆU SPISAK RESORA ZA KOJE SU ZAINTERESOVANE\nKrivokapić Niko neće finansije, sport i ljudska prava Demokratski front traži deset resora, PzP vodi odvojene pregovore sa Krivokapićem i traži četiri ministra, koliko je u zahtjevu naveo i SNP. Demokrate traže sedam, a Građanski pokret URA šest resora Mjesto potpredsjendika vlade, koje bi ujedno obavljao jedan od ministara, tražili su svi, odnosno DF, PzP, SNP,Demokrate i URA\nSve političke partije iz nove većine dostavile su mandataru Zdravku Krivokapiću predloge za neka od 18 ministarstva za koja smatraju da imaju adekvatan kadar za rukovođenje tim resorom u novoj vladi. Prema informacijama „Dana“, ima dosta preklapanja oko želja za istim resorima među partijama, što znači da će mandatar Krivokapić morati da donese konačnu odluku. Najviše je zahtjeva za mjesto potpredsjednika Vlade, kao i za Ministarstvo poljoprivrede i ruralnog razvoja, Ministarstvo prosvjete, Ministarstvo unutrašnjih poslova i Ministarstvo vanjskih poslova, dok za nekoliko resora nijedna partija nije izrazila interesovanje, i to Ministarstvo sporta, Ministarstvo za ljudska i manjinska prava, Ministarstvo finansija...\nKako saznaje „Dan“, Demokratski front je u dopisu Krivokapiću naveo da traže mjesto potpredsjednika Vlade, te da imaju kadar za čelne funkcije u Ministarstvu unutrašnjih poslova, Ministarstvu vanjskih poslova, Ministarstvu saobraćaja i pomorstva, Ministarstvu ekonomije, Ministarstvu održivog razvoja i turizma, Ministarstvu zdravlja, Ministarstvu prosvjete, Ministarstvu kulture i Ministarstvu javne uprave ili Ministarstvu poljoprivrede i ruralnog razvoja. S tim što bi funkciju potpredsjednika ujedno obavljao jedan od deset ministara iz redova DF-a.\nIz Socijalističke narodne partije su takođe predložili resore koje bi njihovi članovi mogli pokrivati i to jedno mjesto potpredsjednika Vlade i četiri ministarstva i to poljoprivrede i ruralnog razvoja, rada i socijalnog staranja, Ministarstvo saobraćaja, kao i Ministarstvo prosvjete.\nKako Pokret za promjene (PzP) sa mandatarom pregovara posevno, oni su tražili poziciju u bezbjednosnom sektoru, tačnije Ministarstvu odbrane uz koju bi išla i pozicija potredsjednika vlade, Ministarstvo prosvjete, Ministarstvo nauke i Ministarstvo održivog razvoja i turizma jer za to smatraju da imaju najbolji kadar. Naglasili su i da su to zahtjevi samo što se tiče Vlade i da će pozicije tražiti na nivou državnih sekretara i direktora direktorata.\nIz Ujedinjene Crne Gore, kako saznajemo, nisu predlagali kadar za čelna mjesta u ministarstvima, već su tražili da njihov kadar pokriva mjesto direktora Kliničkog centra Crne Gore.\nNajozbiljniji kandidat za funkciju predsjednika Administrativnog odbora u Skupštini Crne Gore je Milun Zogović, poslanik sa liste koalicije „Za budućnost Crne Gore“, kojoj po dogovoru sa kolegijuma predsjednika Skupštine to mjesto i pripada. Zogović je zasad i jedini predloženi kandidat za tu funkciju.\nPrema dogovoru, poslanički klub Demokratski front (Nova srpska demokratija, Demokratska narodna partija, Prava Crna Gora, Ujedinjena Crna Gora i Radnička partija) delegira dva kandidata, koliko kandidata predlaže i klub poslanika Demokrate–Demos „Mir je naša nacija”, a po jednog poslanika predlažu klubovi poslanika Pokret za promjene, Socijalističke narodne partije i koalicije „Crno na bijelo”. Demokratska partija socijalista predlaže tri kandidata, klub poslanika Socijaldemokratske partije i albanske koalicije jednog kandidata, kao i klub poslanika Socijaldemokrata i Bošnjačka stranka.


Sve je spremno za Memorijalni turnir ‘Braća Bašović’, u ringu i migrant iz Irana koji želi nastupati pod zastavom BiH – Sport Centar Sve je spremno za Memorijalni turnir ‘Braća Bašović’, u ringu i migrant iz Irana koji želi nastupati pod zastavom BiH – Sport Centar\nSve je spremno za 17. izdanje Memorijalnog turnira “Braća Bašović”, koji će se održati u sarajevskom Domu mladih u nedjelju, 24. novembra.\nOvaj odlični turnir u borilačkim sportovima tradicionalno se održava u spomen na legendarne bosanskohercegovačke sportiste, Behudina i Bidu Bašovića, koji su zapažene rezultate ostvarivali na najvećim evropskim i svjetskim takmičenjima.\n“Drago nam je što već godinama na pravi način čuvamo uspomenu na Behudina i Bidu Bašovića. I ove godine smo uz pomoć prijatelja i sponzora, među kojima su Ministarstvo kulture i sporta Kantona Sarajevo, Općina Ilidža, Općina Centar i BH Pošta, uspjeli ponovo organizirati turnir. I ovaj put smo odlučili da ulaz na Memorijalni turnir “Braća Bašović” bude besplatan i to je naš poklon svim Bosancima i Hercegovcima povodom Dana državnosti, koji se obilježava dan poslije. Ovom prilikom pozivamo sve Sarajlije da u nedjelju dođu u Dom mladih”, kaže predsjednik Organizacionog odbora Džemko Bašović, koji dodaje da će press-konferencija biti održana u petak, 22. novembra, u 11 sati u sarajevskom Domu mladih.\nmemorijalni turnir braca basovic\nTurnir “Braća Bašović”: Najavljene vrhunske borbe u sarajevskom Domu mladih\nAutor: Sport Centar, nov 22, 2019\nPosušje angažovalo još jedno vrijedno pojačanje: Potpisao igrač sa preko 50 nastupa u HNL-u


Ulaz u Privremeni organ Priština sa sedištem u Gračanici koji je u sistemu Republike Srbije\nJedanaest godina od proglašenja nezavisnosti, širom Kosova i dalje postoje opštinske strukture ili "privremeni organi" koji rade u sistemu Republike Srbije. Predsednike tih organa i još četiri člana imenuje Vlada Republike Srbije, a u mnogim slučajevima isti ti obavljaju funkcije i u kosovskim lokalnim ili centralnim institucijama i primaju duple plate.\nGračanica kod Prištine je opština sa srpskom većinom koja je formirana procesom decentralizacije na Kosovu. Međutim, na 200 metara od ove opštine koja radi u kosovskom sistemu, nalazi se "privremeni organ opštine Priština" sa sedištem u Gračanici, koji radi po sistemu Srbije.\nI tako redom. Srpski privremeni organ za grad Peć smešten je u Goraždevcu, za grad Vučitrn u Prilužju, Obilić u Plemetini, Kosovo Polje u Ugljaru, a tu su i privremeni organi Đakovice, Gnjilana, Orahovca, Kamenice itd. Svo osoblje tih organa plaća Srbija.\nIsta je situacija i na severu Kosova. U Severnoj Mitrovici funkcioniše kosovska opština Severna Mitrovica i privremeni organ "Kosovska Mitrovica", te je isto i u Zvečanu, Leposaviću i drugde. Svi ti privremeni organi rade paralelno sa kosovskim opštinama, a u nekim slučajevima osoblje radi i u jednoj i u drugoj opštini.\nPrimera radi, Bratislav Nikolić je gradonačelnik i srpske (sednica Vlade Srbije od 31. decembra 2014.) i kosovske opštine Štrpce.\nIsti je slučaj i sa Svetislavom Ivanovićem iz opštine Novo Brdo (sednica Vlade Srbije od 16. avgusta 2013. godine) i Zoranom Todićem u Leposaviću.\nAleksandar Spirić, predsednik je "privremenog organa Kosovska Mitrovica", ali i zamenik gradonačelnika u kosovskoj opštini Severna Mitrovica, na koju poziciju ga je imenovao gradonačelnik te opštine Goran Rakić. Pored predsednika i četiri člana srpskog privremenog organa, pod opštinskom upravom su i odeljenja za opštu upravu, društvene delatnosti, imovinsko-pravne poslove, inspekcijske poslove, za privredu, urbanizam, finansije…\nZgrada Opštine Gračanica koja je u sistemu Kosova\nGradonačelnik srpske opštine Priština u Gračanici Ljubinko Karadžić ranije je obavljao i funkciju zamenika gradonačelnika kosovske opštine Gračanica.\nPredsednik srpskog privremenog organa Zvečan, Ivan Todosijević, istovremeno je i ministar za administraciju lokalne samouprave u ostavci u aktuelnoj kosovskoj vladi Ramuša Haradinaja.\nSvi su članovi Srpske liste.\nNa osnovu Zakona o lokalnoj samoupravi Republike Srbije, Privremeni organ jedinice lokalne samouprave obavlja nadležnosti skupštine i izvršnih organa jedinice lokalne samouprave "do konstituisanja skupštine i izbora izvršnih organa".\nU kratkom razgovoru za Radio Slobodna Evropa (RSE), Svetislav Ivanović je kazao da se srpski privremeni organ Novo Brdo uglavnom bavi svim onim što ide preko kancelarije za Kosovo u Vladi Srbije.\nKosovske i srpske lokalne samouprave potpuno odvojene administracije: Ranđel Nojkić\nRanđel Nojkić, dobar poznavalac situacije na Kosovu, inače poslanik u Skupštini Kosova u periodu od 2004. do 2007, a potom je do penzionisanja bio direktor Pošte Srbije na Kosovu, u razgovoru za RSE kaže da je veoma problematično duplo finansiranje pojedinaca u gotovo svim opštinama.\n"I te kako tu ima mnogo prostora za manipulacije, malverzacije i dr. I to ništa nije novo, toga je bilo i ranije", izjavio je Nojkić.\n"U ovoj situaciji danas o tome niko ne govori, svi ćute. Jednostavno, to je tabu tema i vi znate dobro da je Skupština Srbije formiranjem određenih komisija proverila finansiranje i zloupotrebu finansijskih sredstava od strane Srba koji su u institucijama na Kosovu i došli su do poražavajućih rezultata. Epilog nikada nije pokrenut, niti su se procesuirali oni koji su zloupotrebljavali, tako da se sa time nastavilo", kazao je Nojkić.\nOn ukazuje da su kosovske i srpske lokalne samouprave potpuno odvojene administracije, s tim što se one dogovaraju oko određenih projekata koji nekad idu paralelno i preko institucija Kosova i preko srpskih institucija, a što dovodi do malverzacija.\nSam Nojkić je pre više godina završio na sudu u Beogradu upravo zbog iznošenja problema zloupotreba u javnosti. Kako je dodao, u dva procesa je morao da dokaže sve što je rekao, jer su pokušali da ga optuže za obmanjivanje javnosti. On je svoje tvrdnje i dokazao, ali osim toga, ništa se nakon toga nije desilo.\n"Danas niko na to ne ukazuje i mogućnost tih malverzacija mislim da je danas veća nego što je bila ranije", kazao je on.\nNojkić kaže da srpski lokalni organi i dalje pružaju određene servisne usluge, oko dečijih dodataka, penzija, i dr, ali smatra da je njihov glavni cilj "trošenje finansijskih sredstava koja dolaze iz Beograda".\nKosovo srpske organe na Kosovu smatra paralelnim, ilegalnim organima. O tome je bilo reči i tokom briselskog dijaloga Kosova i Srbije kada je dogovoreno da dođe do integracije srpskih organa u kosovske. To se desilo sa policijom, sudstvom, ali ne i sa lokalnom samoupravom.\nBlokada procesa: Edita Tahiri\nBivša ministarka za dijalog Edita Tahiri u izjavi za RSE je izjavila da tokom pregovora u Briselu ne samo da se razgovaralo o gašenju preostalih struktura Srbije na Kosovu, već je postignut i dogovor koji ukazuje da se u procesu izrade statuta za Zajednicu opština sa srpskom većinom, istovremeno treba da dođe do gašenja svih preostalih institucija srpskih organa na Kosovu, uključujući i privremene opštinske organe.\n"Takav je sporazum postignut u Briselu ali koliko vidimo, ovaj proces je sada blokiran. Inače, u trenutku kada je počela izrada statuta, u Briselu je trebala da se formira grupa za gašenje tih organa, što nisam čula da se desilo", kazala je Tahiri.\nIz Vlade Kosova, kao ni iz Ministarstva za administraciju lokalne samouprave RSE nije uspeo da dobije komentar o funkcionisanju srpskih privremenih organa na Kosovu.\nMeđutim, bivši zamenik ministra za administraciju lokalne samouprave u prošlom vladinom sazivu,Bajram Gecaj navodi da je jedan od glavnih ciljeva briselskog dijaloga bio upravo gašenje srpskih paralelnih struktura što je u popriličnoj meri postignuto, naročito nakon formiranja kosovskih opština na severu. On je dodao da je bivša Vlada Ise Mustafe bila posvećena sprovođenju briselskog sporazuma iz 2013, koji predviđa i formiranje Zajednice, ali na osnovu odluke Ustavnog suda Kosova, što je srpska strana potom odbila.\n"Od pada Vlade Ise Mustafe, u ovom dijalogu nije bilo nikakvog napretka, a ja smatram da što duže ovakva situacija traje, to će se više ponovo uspostaviti srpske paralelne strukture kojima diriguje Beograd", kazao je Gecaj.\nOn dodaje da i Kosovo i Srbija moraju što pre da pronađu načina za nastavak dijaloga kako bi se ovo pitanje rešilo, upravo zato što paralelne institucije omogućavaju kriminalizaciju tih institucija.\n"Toga je bilo u kontinuitetu od završetka rata, a posebno od proglašenja nezavisnosti", istakao je Gecaj.\nBriselski sporazum: Nesprovođenje odgovornost obe strane\nA Sadri Ferati, bivši ministar za administraciju lokalne samouprave nakon proglašenja nezavisnosti Kosova, kaže da to pto Kosovo toleriše postojanje tih srpskih paralelnih struktura daje veće šanse za saradnju kako ne bi bilo tenzija.\n"Mislim da one ne bi trebalo više da funkcionišu jer to košta, umesto da se građanima pruži više izbora za razvoj, novac ide samo na plate. To najviše škodi budžetima koji bi bili od bolje koristi građanima", smatra Ferati.\nBriselski sporazum iz 2013. predviđa formiranje Zajednice opština sa srpskom većinom. Međutim, do toga još nije došlo zato što je Ustavni sud ustanovio da principi o Zajednici nisu u saglasnosti sa Ustavom, a da bi to moglo da se uskladi zakonskim aktom vlade Kosova, što srpska strana odbija.\nOno što je bilo sporno jeste upravo status zaposlenih, zabrinutosti u pogledu poštivanja različitosti zajednica stanovnika u opštinama, nadležnosti u oblasti lokalne ekonomije, obrazovanja, primarne i sekundarne zdravstvene zaštite te socijalnog staranja, urbanog i ruralnog razvoja.


Tresla se gora rodio se miš - FK Novi Pazar pretnjama prikriva situaciju u klubu!\nNaslovna / Extra / Kolumne / Tresla se gora rodio se miš - FK Novi Pazar pretnjama prikriva situaciju u klubu!\n2017-12-16 11:57 > 12:02\n"Da mi je evro svaki put kada je FK Novi Pazar najavio istupanje iz lige, do sada bih mogao skupiti dovoljno novca barem za zimovanje", jedan je od komentara na vest o tome da su Pazarci opet nezadovoljni stanjem u srpskom fudbalu.\nI da, istina je, čudna je fudbalska atmosfera u tom gradu na jugu Srbije. Vruć teren, fudbal, pa nekada i navijačke čarke, sve je to deo fudbalskog kolorita u Srbiji, i u svemu tome nema mnogo toga strašnog. Sudijskih nepravdi na našim fudbalskim terenima je bilo, i čini mi se biće ih, ali ništa manje ili više nego što ih ima u Španiji, Engleskoj ili Italiji.\nPa u čemu je onda problem kod FK Novi Pazar?\nFK Novi Pazar je zvanično najavio istupanje iz lige zbog dešavanja u poslednjem kolu na meču protiv Budućnosti iz Dobanovaca, kada je domaćinima sviran jedanaesterac. Nakon oštrih protesta Pazaraca, utakmica je nastavljena, ali sve je dobilo i treće poluvreme, najavom iz Novog Pazara.\n"Malo je reći da je suđenje na meču u Dobanovcima bilo katastrofalno. Domaćin je bio bolji od naše ekipe, ali smo sigurni da ne bi došli do bodova da nije bilo pomoći sudija, za koje smo dobili informacije od naših prijatelja da dolaze po zadatku i da je utakmica unapred završena", navodi se u saopštenju Novog Pazara.\nDa podsetimo, letos su Pazarci imali takođe nameru da ugase klub, i krenu od najnižeg ranga takmičenja, usled loše finansijske situacije u klubu. Opterećeni dugovanjima prema bivšim igračima, uprava Novog Pazara smatrala je da je rešenje gašenje, i formiranje novog kluba, koji ne bi preuzeo finansijske obaveze starog. Na taj način bi se izbegle obaveze prema bivšim i sadašnjim igračima.\nTa ideja je na svu sreću ljubitelja fudbala u Novom Pazaru propala, a dugo nakon toga se spekulisalo, da je taj predlog bio zapravo pritisak na pojedine bivše fudbalere kluba da odustanu od tužbi za naplatu potraživanja. Samo Dušanu Panteliću se pred početak nove sezone dugovalo preko 20 hiljada evra, što i sami morate priznati nije mala suma ni za mnogo veće klubove nego što je to FK Novi Pazar.\nIdeja o napuštanje lige, dakle mogla se smatrati kao deo pritiska kluba, ali je Skupština kluba pre nekoliko dana umesto odluke o istupanju iz lige donela odluku o smeni kompletnog Upravnog odbora. Dalje finansijske obaveze je do početka prolećnog dela sezone preuzeo grad, pa je izvesno da će se finansijska agonija kluba nastaviti i dalje.\nOno što je svakako zaključak ove situacije jeste to da je Pazarcima neophodno da se vrate fudbalu, i realnom poslovanju, stvaranju igrača iz sopstvene omladinske škole od talentovane dece koje u voim krajevima sigurno ima, a da probleme van terena ostave nadležnim organima. Jer je svaka njihova inicijativa na tom polju prošla po onoj čuvenoj narodnoj "Tresla se gora, rodio se miš", pa ih čak i obični čitaoci danas doživljavaju neozbiljno.\nPIŠE: Vladimir Danilović\nPrethodna Da li je ovo normalno: Derbi sudi, derbi sudi...


Vlasti SAD-a objavile da je Slobo Marić izručen BiH - Detektor\n27. Decembra 2019.15:40\nSud u Jacksonvilleu u američkoj državi Floridi je u martu 2017. osudio Marića na godinu i po zatvora jer je tokom apliciranja za ulazak u SAD prikrio činjenice iz svoje ratne prošlosti u BiH, te mu je državljanstvo oduzeto zbog nezakonitog sticanja tog statusa.\nIz Ministarstva pravde BiH do danas nisu odgovorili na upite Balkanske istraživačke mreže Bosne i Hercegovine (BIRN BiH), dok su u Graničnoj policiji naveli da, u skladu sa odredbama Zakona o zaštiti ličnih podataka, nisu u mogućnosti dostaviti tražene informacije.\nPrema saopćenju ICE-a, Marić je 1993. bio vođa smjene u jednom od zatvora u BiH u kojem su bili zarobljeni vojnici, i koje je on birao kako bi ih zlostavljali drugi stražari i slali ih na radove na prvoj liniji fronta.\nNakon što je emigrirao u SAD, prema saopćenju ICE-a, Marić je u BiH optužen i osuđen u odsustvu, a iako je znao za taj postupak, te činjenice nije otkrio pri podnošenju svog zahtjeva za američko državljanstvo, koje je dobio u oktobru 2002. godine.\nIz Tužilaštva Hercegovačko-neretvanskog kantona (HNK) su za BIRN BiH rekli da je protiv Slobe Marića, zbog ratnog zločina protiv ratnih zarobljenika počinjenog na području Mostara tokom 1993. i 1994. godine, podignuta optužnica po tada važećem zakonu o krivičnom postupku, da mu se sudilo u odsustvu te da je on trenutno u pritvoru po rješenju Kantonalnog suda u Mostaru.\nU Tužilaštvu, kao ni u mostarskom Kantonalnom sudu, nisu odgovorili na upit da li mu je pritvor određen raspisivanjem potjernice.\n“Pred ovim sudom je u toku postupak protiv Slobe Marića, pa vam stoga, a radi zaštite postupka donošenja odluke, ne možemo pružiti bilo kakve informacije iz predmeta”, kratko su odgovorili iz Kantonalnog suda Mostar.\nMarić se, prema informacijama iz Tužilaštva HNK-a, sumnjiči da je 1993. godine nečovječno postupao prema ratnim zarobljenicima u Četvrtoj osnovnoj školi u Mostaru.\n“U konkretnom slučaju, postupak je okončan u odsutnosti, ali je presuda ukinuta”, navode iz Tužilaštva.\nIz pravosuđa HNK-a su BIRN-u BiH uskratili odgovore na pitanja da li je, kada i na koju kaznu Marić osuđen u odsustvu i zbog čega je presuda ukinuta.\nBIRN BiH je u martu 2017. godine objavio da je Marić osuđen na godinu i po zatvora zbog prikrivanja ratne prošlosti pri dobijanju državljanstva SAD-a, a iz Ministarstva pravde nam je tada rečeno da će preduzeti sve potrebne korake u vezi sa zahtjevom za ekstradiciju nakon što dobiju informacije o ovom predmetu.


Ministarstvo kulture i sporta KS će ulagati u tenisku infrastrukturu\n23.08.2019 / 15:06 Tenis - Novi tereni\nMinistar kulture i sporta Kantona Sarajevo Mirvad Kurić ugostio je danas Juana Maria Tintorea počasnog predsjednika "Kraljevskog teniskog kluba Barselona 1899" i počasnog građanina Grada Sarajeva.\nTintore je učinio mnogo u oživljavanju teniskog sporta u Sarajevu, pomoći u opremanju mladih tenisera te je zahvaljujući njemu Sarajevo jedini grad u regionu kojoj je Evropska teniska asocijacija dodijelila prvu kategoriju teniskog turnira.\nVeć 38. put posjećuje Sarajevo, a istaknuo je da činjenica da Grad Barcelona podržava ovakav turnir znači da će tako biti i ubuduće.\nMinistar Kurić najavio je da će Ministarstvo kulture i sporta ulagati u tenisku infrastrukturu i izgradnju nove savremene teniske terene, na kojima bi se igrao i turnir po kojem je Sarajevo poznato u svijetu.\nZahvalio je Tintoreu što je sarajevski turnir u međunarodnim krugovima postao značajan i privlačan za druge takmičare.\nTintore u Sarajevu boravi povodom završetka 23. Teniskog turnira za juniorke i juniore do 16 godina Open RTC Barcelona 1899 - Sarajevo 2019, "Memorijal N. Terzimehić - J. A. Samaran", saopćeno je danas iz Press služba Kantona Sarajevo.


Delegacija Državne Dume Ruske Federacije u Parlamentarnoj skupštini OEBS-a, koja boravi u poseti Republici Srbiji od 7. do 9. novembra, posetila je 7. novembra Dom Narodne skupštine. Parlamentarnu delegaciju Ruske Federacije predvodi prvi potpredsednik Državne Dume Ljubov Sliska, a njihov domaćin je šef stalne delegacije Narodne skupštine Republike Srbije u PS OEBS-a Suzana Grubješić.\nU Domu Narodne skupštine gosti iz Rusije prvo su se sreli sa predsednikom Narodne skupštine Republike Srbije Predragom Markovićem. Predsednik Marković je u razgovoru istakao zadovoljstvo spremnošću dve nacionalne delegacije u Parlamentarnoj skupštini OEBS-a da potpišu Memorandum o saradnji čime će se nastaviti razvijanje tradicionalno dobrih odnosa Srbije i Rusije i na parlamentarnom nivou, a posebno u momentu kada je Srbija dobila novi Ustav koji će biti proglašen na sutrašnjoj svečanoj sednici Narodne skupštine.\nLjubov Sliska je navela da je Rusija bila, jeste i biće pouzdan partner Srbije i čestitala na uspešno sprovedenom referendumskom procesu u kome su građani Srbije potvrdili donošenje novog Ustava. Ona je ponovila da Ruska Federacija neće menjati svoj stav povodom procesa pregovora o rešavanju statusa Kosova i Metohije i istakla da pregovori ne smeju biti ograničavani rokovima. Ona je izrazila zadovoljstvo što će Državna Duma i Narodna skupština danas potpisati prvi memorandum u okviru parlamentarne saradnje dve zemlje. Ona je ujedno uputula inicijativu predsedniku Markoviću da se u 2007. godini formira srpko-ruski parlamentarni forum o pitanjima dalje saradnje Srbije i Rusije.\nČlanovi delegacije Državne Dume razgovarali su zatim sa članovima stalne delegacije Narodne skupštine Srbije u PS OEBS-a, na čelu sa šefom delegacije Suzanom Grubješić.\nU razgovoru su potvrđeni tradicionalno prijateljski i bliski odnosi izmeću dve zemlje, zasnovani na razvijenim kulturnim i duhovnim vezama i na uzajamnim interesima. Posebno je ukazano na dobru međusobnu saradnju u međunarodnim i regionalnim organizacijama, koja proističe iz istovetnih ili sličnih stavova o mnogim važnim pitanjima.\nSuzana Grubješić je naglasila da naša zemlja visoko ceni zalaganje Rusije, kao stalne članice Saveta bezbednosti UN i članice Kontakt grupe da se u rešavanju budućeg statusa Kosova i Metohije u potpunosti poštuje Rezolucija SB UN 1244 i do rešenja dođe kompromisom, u dijalogu Beograda i Prištine.\nŠef ruske parlamentarne delegacije Ljubov Sliska istakla je da je Rusija takođe prošla kroz težak period kroz koji sada prolazi Srbija i da stoga razume teškoće sa kojima se suočava, a posebno situaciju u vezi sa Kosovom i Metohijom. Ona se založila za proširenje svih vidova parlamentarne saradnje i zajedničko delovanje dve delegacije u Parlamentarnoj skupštini OEBS-a, posebno kada je reč o pitanjima od interesa za obe zemlje.\nPo završetku razgovora, šefovi dveju parlamentarnih delegacija u Parlamentarnoj skupštini OEBS-a Suzana Grubješić i Ljubov Sliska potpisale su Memorandum o saradnji delegacija Republike Srbije i Ruske Federacije u PS OEBS-a, koji predstavlja prvi dokument o bilateralnoj saradnji potpisan na nivou delegacija PS OEBS-a dve države.


Sportski savez Nove Varoši dobitnik Majske nagrade - PPmedia\nSportski savez Nove Varoši dobitnik Majske nagrade\nPosted on\t26 маја, 2016 3:00 pm by adminpp033\nSelektor omladinske fudbalske selekcije Srbije koja je na Novom Zelandu postala prvak sveta Veljko Paunović, trofejni vaterpolista Slobodan Nikić, kapiten odbojkašica Maja Ognjenović i strelac Damir Mikec dobitnici su ovogodišnjih Majskih nagrada koje dodeljuje Sportski savez Srbije.\nNa tradicionalnoj svecanosti u Domu Narodne Skupštine nagradu umesto Paunovića, sadašnjeg trener MLS ligaša Cikaga, primio je kapiten zlatnih omladinaca Predrag Rajković, u društvu saigrača Filipa Manojlovića, Milana Gajića i Mijata Gaćinovića.\nPriznanje u kategoriji olimpijski sportovi dobili su odbojkašica Maja Ognjenović i vaterpolista Slobodan Nikić.\nOvogodišnji laureati su i strelac Damir Mikec, predsednik Atletskog saveza Srbije Veselin Jevrosimović, dok su najbolji treneri selektor kik boks reprezentacije Nebojša Milošević i odbojkaški stručnjak Zoran Gajić.\nNagradu za životno delo dobili Milun Delic (džudo) i Sreten Damjanović (rvanje).\nMedu ovogodišnim lauretatima, koji su u Narodnoj skupštini u Beogradu danas primili ovu nagradu su: Sportski savez Vrbas, Sportski savez Nova Varoš, Kuglaški savez Srbije, najbolji srpski sportista sa invaliditetom je Miloš Zarić, u neolimpijskom sportu Aleksandar Konovalov, a u sambou Ivana Jandrić. Ispred Sportskog saveza Nove Varoši nagradu je primila Duška Ćirković generalni sekretar ovog saveza.\nPredsednik SSS Aleksandar Šoštar čestitao je sportistima na uspesima u prethodnoj godini.\n“Ovo je prilika da pozdravimo i čestitamo našim sportistima na rezultatima. Oni su na najbolji mogući način predstavljali Srbiju, ne samo po uspesima, već i ponašanjem. Sportisti ne bi imali toliko zapažene rezultate da nije pomoći države Srbije, ali i stručnosti njihovih trenera”, rekao je Šoštar u Narodnoj Skupštini.\n“Pokazali smo da smo zemlja sporta i nadam se da će u Riju biti mnogo medalja, očekujem ih oko 10”, poručio je Peruničić.\nIzvor: Tanjug / PP Media\nОзнаке: Aleksandar Šoštar, Duška Ćirković, Ivana Jandrić, Kuglaški savez Srbije, Maja Ognjenović, Miloš Zarić, ppmedia, ppmedia.rs, Predrag Peruničić, Predrag Rajković, Sportski savez Nova Varoš, Zoran Gajić


Sead Kolašinac - Blic Sport\nNaoružani napadač koji je pokušao da opljačka fudbalere Arsenala Mesuta Ozila i Seada Kolašinca osuđen je na deset godina zatvora.\nLondonska policija objavila je da je uhapsila napadače na fudbalere Arsenala Mesuta Ezila i Seada Kolašinca. Navodno se radi o članovima grupe koja je pre nekoliko nedelja napala Ozila i Kolašinca.\nLondonska policija objavila je da je uhapsila napadače na fudbalere Arsenala Mesuta Ezila i Seada Kolašinca.\nPOD UTISKOM NAPADA Drastična mera Kolašinca i Ozila, Arsenal pružio PODRŠKU\nU londonskom timu ovu nedelju obeležio je stravični napad na Seada Kolašinca, Mesuta Ozila i njegovu suprugu zbog čega tandem Arsenala neće igrati dolazeći meč.\nFudbaler Arsenala i reprezentativac Bosne i Hercegovine Sead Kolašinac jedna je od glavnih tema u svetskim medijima nakon što se na ulicama Londona obračunao sa razbojnicima koji su napali njega i Mesuta Ozila u nameri da im otmu automobil.\nMesut Ozil, fudbaler Arsenala doživeo je danas pravu dramu u Londonu kada su ga napali noževima naoružani pljačkaši.\nFudbalski reprezentativac Bosne i Hercegovine Sead Kolašinac napustio je Šalke i pojačao Arsenal.\nJUNAK ŠALKEA Zoro Kolašinac osvojio plen u Majncu\nFudbaleri Šalkea ostvarili su pobedu 1:0 na gostovanju Majncu u utakmici 25. kola Bundeslige, golom Seada Kolašinca.\nKolašinac odsutan šest meseci zbog povrede\nBosanskohercegovački fudbaler i defanzivac Šalkea Sead Kolašinac odustvovaće šest meseci zbog povrede kolena, saopštio je njegov klub.\nŠta je Kolašinac poželeo za 21. rođendan?\nBek bosanske reprezentacije Sead Kolašinac u petak je napunio 21 godinu, ali igrač nemačkog Šalkea proslavu rođendana odložio je za subotu i to zbog, kako je rekao, pobede nad Nigerijom.\nNeslavan rekord na debiju: Kolašinac postigao najbrži autogol u istoriji Mundijala\nDefanzivac Bosne i Hercegovine Sead Kolašinac postigao je najbrži autogol u istoriji Mundijala, za vođstvo Argentine od 1:0.


Kako prenosi "Don Balon", odlični Brazilac je voljan da dođe u kraljevski klub, za šta bi bilo potrebno izdvojiti oko 200 milioan evra, ali samo ukoliko u klub dođu i tri zvezde svetskog fudbala.\nTako je Nejmar jasno poručio predsedniku Reala Florentinu Perezu da bi u klubu želeo da vidi Pola Pogbu umesto Luke Modrića, ali i napadače Liverpula Roberta Firmina i Čelsija Edena Azara. Ukoliko oni ne budu dovedeni, onda ni as Pari Sen Žermena neće poneti dres trostrukog uzastopnog šampiona Evrope.\nMadriđanima svakako predstoji velika rekonstrukcija narednog leta, jer se čini da su fudbaleri Reala dostigli u redovima španskog velikana, tako da je jasno da treba uneti sveže krvi na "Santjago Bernabeu".\nAko je verovati "Don Balonu", ovi Nejmarovi su praktično nemogući da se izvedu, posebno ako se zna da su pomenuti fudbaleri glavne zvezde svojih timova i da bi za njihovo dovođenje bilo potrebno izdvojiti više stotina miliona evra.\nGledajući iz ove perspektive, najbliži Realu je Eden Azar, koji je izrazio želju da napusti Čelsi i dođe na "Santjago Bernabeu", ali je to i dalje na dugom štapu. Florentino Perez je mirovao u prethodnim prelaznim rokovima, nije dovodio zvučna pojačanja posle odlaska Kristijana Ronalda. Da li je vreme za neke nove bombe i "galaktikose"?


Selaković: Ekstremizam Albanaca sve jači - Povezane vesti - Naslovi.net\nNjUJORK – Ministar spoljnih poslova Nikola Selaković istakao je danas na sednici SB UN, posvećenoj Kosovu i Metohiji, da je na KiM politička situacija nestabilna, a ekstremizam među Albancima sve jači. Selaković je skrenuo pažnju i na… »\nSednica SB UN o KiM nastavljena nakon prekida jer je Rusija tražila da Priština ukloni zastavu\nNjUJORK – Sednica Saveta bezbednosti Ujedinjenih nacija o KiM nastavljena je danas nakon kratkotrajnog prekida, nastalog radi održavanja konsultacija iza zatvorenih vrata. Do prekida je došlo ubrzo nakon početka, a nakon što je predstavnik Rusije… »\nGlas Amerike 13.04.2021\nNJUJORK — Velika tehnička i politička podrška je spremna za nastavak dijaloga Beograda i Prištine, pod pokroviteljstvom Evropske unije, u cilju postizanja sveobuhvatnog sporazuma, poručio je šef UMIK-a Zahir Tanin na virtuelnoj sednici Saveta… »\nI pored protesta Rusije, nastavljena sednica SB UN sa zastavom Kosova\nSednica Saveta bezbednosti Ujedinjenih nacija o KiM nastavljena je danas nakon kratkotrajnog prekida, zbog spora oko isticanja zastave Kosova. Do prekida je došlo ubrzo nakon početka, a pošto je predstavnik Rusije Dimitrij Poljanski zatražio da… »\nSelaković: Na KiM ekstremizam Albanaca sve jači\nBEOGRAD/NjUJORK: Ministar spoljnih poslova Nikola Selaković istakao je danas na sednici SB UN, posvećenoj Kosovu i Metohiji, da je na KiM politička situacija nestabilna, a ekstremizam među Albancima sve jači. Selaković je skrenuo pažnju i na… »\nZahir Tanin, šef Misije Ujedinjenih nacija na Kosovu (UNMIK), izjavio je da iskren i smislen dijalog Beograda i Prištine može da dovede do poboljšanja odnosa i ostvarivanju obostranog interesa, prenela je 13. aprila novinska agencija Beta. "Dijalog i… »\nMinistar spoljnih poslova Srbije Nikola Selaković uložio je protest zbog zloupotrebe video-formata sednice od strane Prištine kako bi se promovisali simboli lažne države Kosovo. On je rekao da su takve zloupotrebe apsolutno neprihvatljive i… »\nNjujork -- Sednica Saveta bezbednosti Ujedinjenih nacija o KiM nastavljena je nakon kratkog prekida, nastalog radi održavanja konsultacija iza zatvorenih vrata. Sednica Saveta bezbednosti Ujedinjenih nacija prekinuta je ubrzo pošto je počela… »\nŠef srpske diplomatije Nikola Selaković osudio je danas na početku obraćanja na video sednici Saveta bezbednosti UN o Kosovu isticanje zastave Kosova predstavnice Donike Gervalje (Gervala). „Nemam izbora nego da protestujem zbog isticanja simbola… »\nAmbasadori pri Ujedinjenim nacijama pozdravili su danas izbor nove vlade na Kosovu i ocenili da je konstruktivan nastavak dijaloga Beograda i Prištine ključno pitanje za evropsku bezbednost. Predstavnici SAD, Francuske, Velike Britanije, Kine i Rusije… »\nSvi predstavnici članica Saveta bezbednosti Ujedinjenih nacija, pozdravili su formiranje vlade u Prištini posle održanih izbora i pozvali na nastavak dijaloga sa Beogradom uz posredovanje Evropske unije. Na sednici Saveta bezbednosti posvećenoj… »\nNJUJORK - Ministar spoljnih poslova Nikola Selaković reagovao je danas na optužbe za genocid i zločine koje je na sednici Saveta bezbednosti UN na račun Srbije iznela predstavnica Prištine. Kada je reč o prištinskim pozivima da Beograd prizna… »\nNa sednici Saveta bezbednosta Ujedinjenih nacija raspravlja se o Kosovu. Na sednici Saveta bezbednosta Ujedinjenih nacija raspravlja se o Kosovu. Sam početak sednice obeležio je incident zbog čega je došlo do kratkog prekida i konsultacija iza… »\nŠef srpske diplomatije Nikola Selaković osudio je danas na početku obraćanja na video sednici Saveta bezbednosti UN o Kosovu isticanje zastave Kosova predstavnice Donike Gervalje (Gervala). "Nemam izbora nego protestujem zbog isticanja simbola… »\nNovi magazin 13.04.2021\nSavet bezbednosti UN će danas razmotriti novi šestomeseči izveštaj o radu Misije UN na Kosovu (UNMIK), a na video sednici će učestvovati i šef srpske diplomatije Nikola Selaković. Izveštaj generalnog sekretara UN-a o radu UNMIK-a obuhvata period… »\nŠef srpske diplomatije Nikola Selaković je u obraćanju na sednici Saveta bezbednosti UN posvećenoj KiM, ukazao na brojne fizičke napade na objekte SPC na Kosmetu, ističući da se samo tokom dve nedelje, čak sedam pravoslavnih objekata u pokrajini… »\nŠef Misije UN na Kosovu Zahir Tanin je rekao da samo iskren i smislen dijalog Beograda i Prištine može da dovede do poboljšanja odnosa i ostvarivanju obostranog interesa. "Samo smislen i iskren dijalog i politike koje gledaju u budućnost mogu da… »\n"Vi niste država, nego teritorija": Ovo je poručio Rus koji je prekinuo sednicu Saveta bezbednosti UN zbog tzv. Kosova\nSednica Saveta bezbednosti Ujedinjenih nacija prekinuta je ubrzo pošto je počela, nakon što je prvi zamenik stalnog predstavnika Rusije pri UN Dmitrij Poljanski zatražio da predstavnica Prištine promeni ili ukloni zastavu tzv. Kosova jer, kako je… »\nOnlajn sednica Saveta bezbednosti o Kosovu, Rusija tražila uklanjanje zastave\nSavet bezbednosti Ujedinjenih nacija počeo je u utorak raspravu o situaciji na Kosovu, ali se konsultacije održavaju u video formatu i iza zatvorenih vrata. Onlajn sesija, na kojoj Srbiju predstavlja šef diplomatije Nikola Selaković, počela je… »\nEvo zbog čega su neki članovi Saveta bezbednosti zatražili da se odmah prekine sednica. Evo zbog čega su neki članovi Saveta bezbednosti zatražili da se odmah prekine sednica. Sednica Saveta bezbednosti Ujedinjenih nacija danas je na kratko bila… »\nSelaković u Savetu bezbednosti UN: Ekstremizam Albanaca sve jači\nMinistar spoljnih poslova Nikola Selaković istakao je danas na sednici SB UN, posvećenoj Kosovu i Metohiji, da je na KiM politička situacija nestabilna, a ekstremizam među Albancima sve jači. Selaković je skrenuo pažnju i na najnovije razloge za… »\nHaos na sednici Saveta bezbednosti UN: Rusija tražila da Priština ukloni zastavu tzv. Kosova, oglasio se Selaković: Sada…\nSednica Saveta bezbednosti Ujedinjenih nacija prekinuta je ubrzo pošto je počela, nakon što je predstavnik Rusije Dimitrij Poljanski zatražio da predstavnica Prištine promeni ili ukloni zastavu tzv. Kosova jer, kako je naglasio, tzv. Kosovo nije… »\nPrekinuta sednica Saveta bezbednosti zbog tzv. Kosova\nNakon prekida zbog kosovske zastave nastavljena sednica SB\nSednica Saveta bezbednosti Ujedinjenih nacija o KiM nastavljena je danas nakon kratkotrajnog prekida, nastalog radi održavanja konsultacija iza zatvorenih vrata. Do prekida je došlo ubrzo nakon početka, a nakon što je predstavnik Rusije Dimitrij… »\nBritanski predstavnik u UN stao je otovoreno na stranu Albanaca nakon što je ruski član zatražio da delegacija Prištine skloni zastavu svoje lažne države. Zvaničnik Velike Britanije ušao je odmah u klinč sa izaslanikom Moskve. On je tvrdio da… »\nSednica Saveta bezbednosti UN o KiM nastavljena je danas posle kratkotrajnog prekida. Sednica Saveta bezbednosti UN o KiM nastavljena je danas posle kratkotrajnog prekida, nastalog radi održavanja konsultacija. Do prekida je došlo nakon što je… »\nSpecijalni predstavnik generalnog sekretara i šef Unmika Zahir Tanin razgovarao je danas sa predsednikom Srbije Aleksandrom Vučićem. Oni su razgovarali o važnosti nastavka dijaloga Beograda i Prištine, sveobuhvatnom sporazumu i intenziviranju procesa… »\nSpecijalni predstavnik generalnog sekretara i šef Misije Ujedinjenih nacija (UN) na Kosovu (UNMIK) Zahir Tanin razgovarao je u utorak, 13. aprila, sa predsednikom Srbije Aleksandrom Vučićem. Oni su razgovarali o važnosti nastavka dijaloga Beograda i… »\nNJUJORK - Specijalni predstavnik generalnog sekretara i šef Unmika Zahir Tanin razgovarao je danas sa predsednikom Srbije Aleksandrom Vučićem o važnosti nastavka dijaloga Beograda i Prištine, sveobuhvatnom sporazumu i intenziviranju procesa očuvanja… »\nNjUJORK: Specijalni predstavnik generalnog sekretara i šef Unmika Zahir Tanin razgovarao je danas sa predsednikom Srbije Aleksandrom Vučićem o važnosti nastavka dijaloga Beograda i Prištine, sveobuhvatnom sporazumu i intenziviranju procesa očuvanja… »\nSpecijalni predstavnik generalnog sekretara i šef Unmika Zahir Tanin razgovarao je sa predsednikom Srbije Aleksandrom Vučićem o važnosti nastavka dijaloga Beograda i Prištine, sveobuhvatnom sporazumu i intenziviranju procesa očuvanja i unapređenja… »\nKako je objavljeno na sajtu Ujedinjenih nacija Vučić i Tanin su razgovarali uoči sednice Saveta bezbednosti UN. Specijalni predstavnik generalnog sekretara i šef Unmika Zahir Tanin razgovarao je danas sa predsednikom Srbije Aleksandrom Vučićem o… »\nSavet bezbednosti UN će 13. aprila razmotriti novi šestomeseči izveštaj o radu Misije UN na Kosovu (UNMIK), a na video sednici će učestvovati i šef srpske diplomatije Nikola Selaković. Izveštaj generalnog sekretara UN o radu UNMIK obuhvata period… »\nSavet bezbednosti UN će danas razmotriti novi šestomeseči izveštaj o radu Misije UN na Kosovu (UNMIK), a na video sednici će učestvovati i šef srpske diplomatije Nikola Selaković. Izveštaj generalnog sekretara UN-a o radu UNMIK-a obuhvata… »\nSavet bezbednosti UN danas će razmatrati Izveštaj generalnog sekretara UN o radu Unmika na Kosovu i Metohiji za period od septembra 2020. do marta 2021. godine. Na sednici, kojoj predsedava Vijetnam, Srbiju će predstavljati ministar spoljnih poslova… »\nBeograd -- Savet bezbednosti UN danas će razmatrati Izveštaj generalnog sekretara UN o radu Unmika na Kosovu i Metohiji za period od septembra 2020. do marta 2021. Na sednici, kojoj predsedava Vijetnam, Srbiju će predstavljati ministar spoljnih poslova… »\nBBC News pre 1 satjoš 5 povezanih


RTS :: Vučić: Odnosi Srbije i Nemačke kvalitetni i sadržajni\nPolitika Vučić: Odnosi Srbije i Nemačke kvalitetni i sadržajni\nVučić: Odnosi Srbije i Nemačke kvalitetni i sadržajni\nsreda, 13. jun 2018, 11:29 -> 19:20\nPredsednik Srbije Aleksandar Vučić obišao je radove na izgradnji budućeg sedišta ambasade Nemačke u Beogradu i tom prilikom istakao da će ta zgrada biti svedok važnih razgovora Srbije, u kojima Nemačka igra jednu od ključnih uloga.\nPredsednik Srbije Aleksandar Vučić uveren je, kaže, da će nemački nadzor a srpski radnici i inženjeri na najbolji način obaviti posao oko izgradnje nove zgrade ambasade Nemačke.\n"Uveren sam da će ova zgrada krasiti jednu od najlepših ulica u Beogradu, Ulicu kneza Miloša, ali da će biti i svedok važnih razgovora Srbije u kojima Nemačka igra jednu od ključnih uloga", ističe Vučić.\nDodaje da su odnosi između dve države u prošlom veku bili dinamični, sa usponima i najtežim mogućim padovima.\n"Ali smo ih međusobnim razumevanjem i poverenjem unapredili i oni su danas, kako je rekao i gospodin (izaslanik nemačkog Ministarstva za evropske poslove Kristijan) Helbah, na najvišem nivou u našoj savremenoj istoriji, kvalitetni i sadržajni", objašnjava predsednik Srbije.\nKaže da želi da izrazi veliku zahvalnost kancelarki Angeli Merkel, koja je svojom odgovornošću, ozbiljnošću i posvećenošću doprinela očuvanju mira i stabilnosti u regionu, posebno pokretanjem Berlinskog procesa, koji Srbija podržava.\n"Znam da u našoj zemlji kada ljudi čuju sintagmu 'mir i stabilnost', obično misle da je reč o političkim floskulama. Nije, ne postoji ništa važnije od toga, ne postoji ništa značajnije od toga", smatra Vučić.\nNapominje da je povećanje plata i penzija i održavanje toga na zdravim nogama moguće kada imamo mir i stabilnost.\n"Kao što je Helbah rekao, mi i danas živimo u regionu u kojem ima mnogo problema, a ne da neko predviđa da će ih biti za 10 godina. Rekao bih da je ekonomska saradnja između naše dve zemlje na izuzetnom nivou, Nemačka je postala prvi partner Srbije u trgovinskoj razmeni i to se neće menjati u narednih 20 godina, to je izvesno. Takođe je i najveća zemlja izvoznik i najveća zemlja uvoznik proizvoda iz Srbije", dodaje Vučić.\nKaže da je Srbija spremna za jačanje i unapređenje bilateralne saradnje.\n"Nadam se da će to biti i želja Nemačke. Takođe smo zahvalni Nemačkoj na podršci na našem evropskom putu. Srbija je uložila velike napore ka članstvu u EU, na unapređenju regionalne saradnje, a rekao bih i pokazala ozbiljnost u rešavanju problema", zaključuje Vučić.\n"Nemačka da sasluša nas, kao što i mi slušamo komšije"\nPredsednik Srbije Aleksandar Vučić pozvao je zvanični Berlin da, pre nego što donosi odluke o Srbiji, pokaže takvo poštovanje prema našoj zemlji da sasluša šta Beograd misli i želi, kao što to Srbija čini i sa onima sa kojima je u prošlosti razgovarala samo kada je bila pritisnuta.\nVučić je to rekao u obraćanju na svečanosti polaganja kapsule u temelje nove zgrade ambasade Nemačke u Beogradu.\nPredsednik Srbije je izrazio nadu da će Evropa ostaviti otvorena vrata za Srbiju.\nIstakao je da Srbija želi da bude članica EU, ali i da isto tako želi da pokaže odlučnost u menjanju sebe i sopstvenih navika i odnosa prema budućnosti, što je, istakao je, ključno.\nUkazao je da je najlakše da se osvrćemo na teme iz prošlosti, kada govorimo o budućnosti, ali je neophodno, prema njegovim rečima, da razmišljamo kako da promenimo zemlju, da razmišljamo o deci i da znamo da rad donosi nabolji rezultat.\nVučić je rekao da bi mogao Helbahu, kada priča o vladavini prava, da kaže da su u mnogim oblastima i neke članice EU na nižem nivou od Srbije, pa i u ekonomiji.\nAli to, istakao je, nije nešto čime bismo morali da se hvalimo, niti bi to bio zadovoljavajući nivo.\n"Moramo sebe da menjamo, popravljamo, da unapređujemo situaciju u Srbiji, da razmišljamo o svojoj budućnosti", istakao je Vučić.\nObjasnio je da kad kaže da menjamo sebe, misli na to da ćemo imati još jedno dva-tri puta povećanje penzija i plata, zahvaljujući disciplini i odgovornosti države, ali da imamo svest o tome da posle ta tri povećanja neće biti novca, niti će nam pasti s neba, ako ne budemo više radili.\nMoraćemo, kaže, da radimo više, da bi zaradili više novca, da ne tražimo izgovor u nekom drugom, da ne mislimo da možemo neodgovorno i lagodno da živimo.\n"Kad to promenimo, bićemo jedna od najuspešnijih nacija u EU, gde god da budemo", rekao je Vučić.\nNadamo se, kaže, da će EU ostaviti vrata otvorena za Srbiju, jer mi želimo da budemo deo EU, ali moramo i da pokažemo odlučnost u menjanja sebe i sopstvenih navika.\n"Da pobegnemo od zavereničkih teza i tema, da razmišljamo kako da promenimo zemlju, da razmišljamo o deci i da znamo da rad donosi najbolji rezultat", primetio je Vučić.\nNajavio je da će uskoro prisustvovati otvaranju velike nemačke fabrike u Kruševcu, koja će zaposliti 2.500 radnika, nešto na šta se u tom gradu čekalo decenijama.\nSa predsednikom Srbije, kojeg je dočekao ambasador Nemačke u Srbiji Aksel Ditman, radove je obišao i gradonačelnik Beograda Zoran Radojičić.\nVremensku kapsulu, na koju su, pored današnjeg datuma, utisnute reči na nemačkom "polaganje kamena temeljca – nemačka ambasada Beograd, izgradnja nove zgrade", položili su predsednik Vučić, ambasador Ditman, gradonačelnik Radojičić i izaslanik nemačkog Ministarstva spoljnih poslova za jugoistočnu Evropu Kristijan Helbah.\nNova zgrada ambasade Nemačke nalazi se na staroj adresi, Kneza Miloša 74–76, a rok za završetak radova je 2020. godina.\n(četvrtak, 14. jun 2018, 07:29)\n(sreda, 13. jun 2018, 20:30)\nPricajte sta hocete...\nAli nema bitnije zemlje ekonomski za Srbiju od Nemacke.\nPogledajte trgovinsku razmenu sa Nemackom (Nemacka, pa svi ostali), pogledajte nemacke investicije u Srbiju (opet Nemacka, pa svi ostali), pogledajte devizni priliv od nasih ljudi koji rade u Nemackoj (opet Nemacka, pa svi ostali), itd.\n(sreda, 13. jun 2018, 14:15)\nSrbin iz inostranstva [neregistrovani]\nSrbija je puna izdajnika\nNagore zemlje na svetu su one koje su pune domaćih izdajnika. To je i najveći problem Srbije i srpskog naroda.\n(sreda, 13. jun 2018, 14:13)\nЕ, па ја не мислим исто. Напротив!\n(sreda, 13. jun 2018, 14:08)\nNemacka je vazna I kljucna za Srbiju I gradi se zgrada za Nemacku ambasadu u Beogradu koju je obisao predsednik Vucic .\n(sreda, 13. jun 2018, 13:34)\nNemacka je nas prijatelj ?! Koliko zivota nam je prijateljski uzela ??? Kad god su imali priliku bombardovali su nas. I dan danas ne priznaju nasu zemlju u granicama UN.\n(sreda, 13. jun 2018, 13:29)\nDali u Srbiji ima i jedna srpska tvornica???\n(sreda, 13. jun 2018, 13:20)\nSrbija i Nemacka imaju dobru saradnju, sve bi trebalo da bude kako treba sto se tice izgradnje ambasade.\n(sreda, 13. jun 2018, 12:53)\nEkonomska saradnja je na visokom nivou\n(sreda, 13. jun 2018, 12:05)\nSaradnja Srbije i Nemačke je veoma važna.